Сабийин къоюп, насыбыны ызындан чапхан | Электронная газета "Заман"\nСабийин къоюп, насыбыны ызындан чапхан\nЖанна бла Замир юйюр къурагъанларында, аланы ариу тойлары уллу къыйынлыкъны башланнганы болгъанын бир адам да сезмегенди. Да не зат сезерик эди ким да? Бу эки адам бир бирлерин школ жыллада окъуна сайлагъандыла. Сыфатлары кёз къамата, ишге жетгенде, арый билмегенле, жарыкъ кёллюле. Онбеш жыл бир кюнча озду. Замир къурулушда ишлей, тёрт сабийлерин, юйюн да тутхан ол эди.\nЖанна бийик билим алыргъа сюйгени себепли эри аны университетни экономика факультетине салады. Ол, юйде хар жумушну да этерге заман таба, заочно окъугъанды. Бийик билим алгъанындан сора бир иели фирмада бухгалтер болуп ишлеп башлайды. Ал кезиуде аны юйге кеч келгени хазна эсленмей эди, алай хар кюнден болгъан ишни, эртте - кеч болса да, Замир эслерик эди.\n«Не болгъанды, къайда айланаса кече арасына дери?» - дегенинде: «Да сен да сагъат алтыгъа жыйылмайса юйге, алгъа сен айт заманынгы къайда оздургъанынгы», - деп жууаплады Жанна. «Мени къайда болгъанымы сен бек уста билесе. Жукъугъа окъуна къызгъанама заманымы. Къолларым кёп ишлегенден таш болгъандыла. Сен сакъ бол кесинге. Биз энди кесибизни юсюбюзден угъай, сабийлерибизни юслеринден сагъыш этерге керекбиз», - деп, Замир башлана тургъан тюйюшню ёчюрдю. Алай ол сакъларгъа кюрешгенликге юйюрюн, Жанна аны чач-тюк этди, сабийлерине да эримеди, адамланы сёзлеринден да къоркъмады.\nФирманы таматасы Идирисге элли жыл болгъан эди, Жаннагъа уа отуз беш жыл толгъанлыкъгъа, аны къатында сабийге ушай эди. Ишден сора экиси да хар кюнден\nзаманларын «зауукълу» оздура эдиле. Къолайлы киши Жаннагъа тыш къыралланы да кёргюзтдю: ол аланы «командировкалары» эди. Эки-юч кере ала Жаннаны юйюнде бирге ичгенлерин къоншула да кёрген эдиле. Ала Замирге ишни тюз болгъаныча айтдыла. Сабийле да аналарыны эриши къылыкълары ючюн жунчугъанларын, уялгъанларын да билдирдиле. Жаланда сегизжыллыкъ Ийналчыкъ: «Маманы юсюнден айтмагъыз аман затла, ол мени анамды», - деп, къайтара эди.\nЗамир бедишге тёзалмады, чачылды юйюрю, айырылдыла Жанна бла. Аны бла чекленмеди иш, сюд тиширыуну ана эркинликлерин да сыйырды. Битеу сабийлерине да угъай, ючюсюне. Ийналчыкъ анасын бек излегенин эсге алдыла да, аны анасындан айырмазгъа оноу этдиле. Алай Жанна иш былай бошалгъанына къууанып къалгъан эди. Идирис да кетди юйюнден, сора экиси да жангы юйюр къурадыла.\nХау, энди Идирис бла Жанна насыплы эдиле. Алагъа бир инсан да керек тюйюл эди жер башында. Ишде да бир бирлерине билек, жашауда уа бир бирлерини къууанчлары. Болады алай: тиширыу, сабийле тапханлыкъгъа, аналыкъ сезим жокъду аны жанында. Жанна айла бла кёрмей турса да сабийлерин, тансыкъ болмай эди: «Не зат ашап къалдыла бу ингирде, аурумай тура болурламы?» - бу соруула къыйнамай эдиле аны.\nАманлыкъ иш этсе адам, аны жууапха тартадыла, тюрмеге атадыла. Ана сабийине къараргъа сюймей, атып кете эсе, ол аманлыкъ иш тюйюлмюдю? Да сора ол сюйгенича нек жашайды? Аны жолун закон нек кесмейди? Сабийи жунчуп тургъанда, анасы «ох» этип жашагъаны тюзмюдю?\nИйнал хар кюнден сакълай эди анасын. Сегизжыллыкъ сабий ангыламай эди: адам\nадамны, ана окъуна сабийин сатып, атып кетерге боллугъуна. Атасыны эгечи Зоягъа:\n«Мама сизни бла жарашмай эди да, аны ючюн кетгенди ансы, мени уа унутмагъанды.\nМен анам бла жашарыкъма, кёрюсюз», - деген эди Ийналчыкъ. Замирни анасы жашыны юйюне кёчеди. Энди ынна къарай эди сабийлеге. Алай Ийналчыгъ а кюн сайын анасын сакълагъанлай тура эди.\nБир кюн Жаннаны келтиредиле, тилеп, кел деп. Ол Ийналчыкъны отоууна кирирден алгъа Замирни эгечи Зоя аны къолуна шоколад плитка берди. Не сейир-аламат, Жанна жашчыкъны кёрюрге унаса да, саугъа алыргъа уа унутхан эди.\nИйнал анасын кёргенинде, къууанды, тирилди, кёзчюклери да жылтырадыла. Ол Жанна аны алыргъа келген суннган эди. Он минут да мычымады ол кюн жашы бла «ана». Ашыгъышлы кетди. Ийнал ызындан жиляды.\nОл кюн аны не ыннасы, не атасыны эгечи, не уллу къарындашы, не кесини эгечлери жапсаралмадыла. Ийналчыкъ ангылаялмай эди: ол битеу жюрегинден сюйген анасы\nнек кетип къалды? Нек алмады аны кесини биргесине?\nЖашчыкъ ол кюнден сора окъуууна хазна эс бурмай тохтады. Тюнгюлген эди. Устазла аны ангылаялмай эдиле. Алгъын кюлюрге, ойнаргъа сюйюучю жашчыкъ, энди мудах эди, бек мудах.\nЖылла оздула. Онтёртжыллыгъында Ийнал Дубкиде психиатрия больницагъа тюшдю. Врачла айтханларына кёре, сабий энди тюзеллик тюйюлдю. Жаннаны тамата жашы алгъаракъда юйдегили болгъанды. Тоюна анасын чакъырмагъанды. Юч сабийи да: «Бизни анабыз жокъду», - дейдиле. Бу ачы сёзлени жаланда Ийнал айталмагъанды, ачыудан акъылындан шашхан сабий.\nЖаннаны насыплы болургъа сюйгенин ангыларгъа боллукъду. Алай ол насыпны ызындан чапханда, ананы сабийин малтаргъа эркинлиги бармыды? Идирис бла насыплыды Жанна, алай ол насып алдау тюйюлмюдю?


Чегем сууда автомобиль кёпюрню къысха болжалны ичинде ачаргъа борч салыннганды | Электронная газета "Кабардино-Балкария"\nБылтыр декабрьде алайда болжаллы халда темир кёпюр салыннган эди. Бу кюнледе уа алгъыннгысында ремонт-жангыртыу ишле башланнгандыла. Къырал келишимге кёре объектни 2019 жылда февральда хайырланыргъа берирге белгиленнген эди. Алай республиканы башчысы аны быйыл ноябрьден кеч къалмай ачаргъа деп аллай борч салгъанды.\nКенгешге КъМР-ни къурулуш эмда жол мюлк министри Вячеслав Кунижев, «Упрдор «Кавказ» федерал къырал учрежденияны таматасыны орунбасары Виталий Гулаков, Чегем муниципал районну администрациясыны башчысы Артур Текушев, подряд организацияланы оноучулары къатышхандыла.


Спецтехника Парголовская улица. Аренда спецтехники Парголовская улица\nСпецтехника Парголовская улица . Аренда спецтехники Парголовская улица .\nОТЗЫВЫ АРЕНДА СПЕЦТЕХНИКИ Парголовская улица\nНаш портал spetstehnikaspb.ru в сети интернет можно найти по таким запросам как: Спецтехника Парголовская улица . Аренда спецтехники Парголовская улица .\n# Спецтехника Парголовская улица # Аренда спецтехники Парголовская улица


Бу сыйлы ай хар юйге жюрек тынчлыкъ, берекет да келтирсин! | Электронная газета "Кабардино-Балкария"\n15 апреля, 2021 - 07:35\nКъабарты-Малкъарны Башчысы Казбек Коков республиканы муслийманларын ораза башланнганы бла алгъышлагъанды. «Сыйлы Рамазан ай – огъурлу ишлени, ниет жаны бла тазаланыуну, жан аурутууну, кечиуню да кезиуюдю. Ол башхалагъа къайгъырыргъа, тёзюмлю болургъа, игиликле этерге керек болгъанын эсгертеди.\nКъабарты-Малкъарны муслийман жамауаты республикада тюрлю-тюрлю дин тутханланы бирикдириуге, жамауатны адеп-къылыкъгъа юйретиуге уллу къыйын салады. Къырал эмда жамауат организацияла бла къаты байламлыкъда ишлейди, республикада мамырлыкъны бла келишиулюкню сакълаугъа уллу себеплик этеди.\nРеспубликада жашагъанланы алгъышлай, кийик саулукъ, ырахатлыкъ, монглукъ тежейме. Бу сыйлы ай хар юйге жюрек тынчлыкъ, берекет да келтирсин!»,- деп айтылады регионну оноучусуну инстаграмда басмаланнган алгъышлау сёзюнде.


Халкъ джашауну оюулары - Государственное учреждение "Редакция газеты "КАРАЧАЙ"\nКъарачай джыккырла тюрлю-тюрлю болгъандыла. Сёз ючюн, тузлукъ къуюлгъан, бышлакъ джыйылгъан джыккырла джау чайкъагъан джыккырлача тюлдюле. Алагъа кёб зат сыйынады. Чемер къоллу къарачай миллет джыккырланы чынардан, кёбюсюне эменден этгенди. Эмен къаты агъачды, дженгил чириб къалмайды. Адамла базыкъ, тёгерек тереклени кесиб, томурауланы ичлерин къазыб, джыккырла этгендиле. Аланы тёгереклери, тюблери да алай къалгъандыла. Алай этерча базыкъ терекле табмасала, уста адамла, къоллары билгенле, гитче къангачыкъла этиб, джонуб, сюрмелеб, аланы бир-бирлерине къыстыргъандыла. Бирер джанларын кенгирек къоюб, экинчи джанларын сёдегейирек этиб, бир-бирине чюйле бла урсала, ол кеси тёгерек болуб барыб тургъанды. Темир чюйле урулгъанлагъа къуршоу керек болмагъанды. Къалгъанланы тышларындан темир къуршоула салыб бегитгендиле.\nДжау чайкъагъан джыккырны уа, томурауну ичин къазыб этиб тургъандыла, аллай инструментлери болгъанды. Ичи къазылгъан джыккыр бир болады да, аны ючюн игиге саналады. Башха тюрлюлери да аман тюлдюле. Ол мардада этилген джыккырла онла бла джылланы халкъгъа джараб, аны турмушун джарыкъ этиб, джюреклеге къууанч келтириб тургъандыла.\nКъарачайлыла халал джюрекли адамла, бир-бирлеринден джукъларын къызгъанмагъандыла. Сёз ючюн, джау чайкъагъан джыккыры, турмушда башха керекли заты болмагъан хоншусундан алгъанды.


Сабий садик битерге алай кёп къалмагъанды. | Электронная газета "Кабардино-Балкария"\nОбъект бир къатлыды, уллулугъу кёп къалмай 764 квадрат метрди. Анда методика эм медицина кабинетле ишлерикдиле, физкультура бла кюреширча зал къураллыкъды, башха отоулары да эркин боллукъдула. Ол хазыр болса, анда эм гитче сабийле, жыйырмашар болуп, юч къауумгъа бёлюнюп алай турлукъдула.\nКъурулушчула бюгюнлюкге къабыргъаланы кирпич бла къалап, кеслерин да ичин, тышын да сюртюп бошагъандыла. Дагъыда темирбетон конструкцияланы орнатхандыла, отоу тюплени уа зыгъыр къуюп тюзетгендиле. Аны бла бирге хауа эркин жюрюрча каналла жарашдырылгъандыла, объектни башы уа къанжал бла жабылгъанды. Электрокюч ызла, таза суу эмда жылыу баргъан быргъыла, канализация система хазырдыла, эшикле бла терезеле да жерлерине орнатылгъандыла. Хайырланыугъа объект быйыл ючюнчю кварталда берилликди.


Казбек Коков Исламны тилегин толтургъанды\n23 декабря, 2021 - 16:38\nКъМР-ни Башчысы Казбек Коков Прохладныйде жашагъан онбешжыллыкъ Исламны муратын толтургъанды. Алгъаракълада жашчыкъ Къабарты-Малкъарны оноучусуна кесини юйюрюню, анасыны, къарындашларыны юслеринден письмо жазгъанды, «Муратлагъа жетдирген назы терекде» болуп, гитче къарындашчыкъларыны тилеклерин толтурургъа сюйгенин да билдиргенди.\nПодробнее о Казбек Коков Исламны тилегин толтургъанды\nСуратларында сабий сезимлени бояулары\n23 декабря, 2021 - 16:33\nТырныауузда жашагъан Мурзаланы Камилагъа бир жыл толгъанда, юйдегилери аны белгилерге жыйылып, гитче столчукъну юсюне тюрлю-тюрлю илляула салгъан эдиле. Аланы араларында уа карандаш, къалам да болгъандыла.\nПодробнее о Суратларында сабий сезимлени бояулары\nОзгъан жылны эсеплерин чыгъаргъандыла эмда келир кезиуге борчла салгъандыла\n23 декабря, 2021 - 16:28\nБу кюнледе Халкъла аралы черкесс ассоциацияны (МЧА) толтуруучу комитетини кезиулю жыйылыуу болгъанды. Ол очный эмда онлайн амал бла да бардырылгъанды.\nПодробнее о Озгъан жылны эсеплерин чыгъаргъандыла эмда келир кезиуге борчла салгъандыла\n«Насыпны жашырынлыгъы бир бирни ангылауду, кече билиудю"\n23 декабря, 2021 - 16:20\nХар инсанны да жашауунда эм уллу жерни юйюрю алады. Жууукъ адамларынгы къатында жюрегинг тынч болады, кёлюнг жарыйды, не тюрлю жарсыу да магъанасын тас этеди. Улбашланы Сарбий бла Макытланы Аминат бир юйюр болуп, къууанчда, бушууда да бир бирге билеклик этип жашагъанлы 40 жылдан озгъанды.\nПодробнее о «Насыпны жашырынлыгъы бир бирни ангылауду, кече билиудю"


by nitisudbicjb » Tue Dec 27, 2016 2:21 am\nОтель Элеон 20 серия. сериал Отель Элеон 20 серия., ELEON Отель Элеон 20 серия. сериал Отель Элеон 20 серия.\nсмотреть Отель Элеон 20 серия. смотреть Отель Элеон 20 серия., ELEON Отель Элеон 20 серия. онлайн Отель Элеон 20 серия.\nканал стс отель элеон отель элеон в качестве 720 отель элеон смотреть ютуб отель элеон в качестве 720 отель элеон скачать торрент отель элеон смотреть ютуб смотреть отель элеон 2016 отель элеон смотреть ютуб кухня отель элеон\nотель элеон все серии отель элеон смотреть все серии отель элеон все серии в хорошем качестве отель элеон смотреть онлайн все серии подряд отель элеон актеры и роли сериал отель элеон 2016 на канале стс отель элеон смотреть все серии 720 отель элеон 12 серия онлайн отель элеон 1 сезон\nотель элеон 2016 смотреть онлайн отель элеон новый отель элеон скачать торрент отель элеон все серии отель элеон смотреть все серии в хорошем отель элеон смотреть в 720 отель элеон новый сериал отель элеон 2016 на канале стс отель элеон смотреть все серии в хорошем


Эл мюлк продукция чыгъаргъанлагъа себепликге | Электронная газета "Заман"\nЭл мюлк продукция чыгъаргъанлагъа себепликге\nРФ-ни Эл мюлк министерствосу бла Къабарты-Малкъарны Правительствосу «Халкъла аралы кооперация эм экспорт» миллет проектни чеклеринде келишим бегитгендиле. Анга кёре республикада чыгъарылгъан эл мюлк продукцияны экспортха жибериуге себепликге 110 миллион сом бёлюнюрюкдю,- деп билдиргенди КъМР-ни эл мюлк министерствосунда финансла, экономика эм къырал болушлукъ берген управленияны таматасы Ирина Кулакова.\nБюгюнлюкде Россейни Эл мюлк министерствосу бла КъМР-ни Правительствосу сегиз келишимге къол салгъандыла. Аланы юсю бла 1,6 миллиарддан аслам сомгъа болушлукъ берилликди. Ол санда 1,5 миллиард сом – къыралны, 129,9 миллион сом а - республиканы бюджетинденди. «Фермерле бла кооперациягъа себеплик этиу» проектни юсю бла республикагъа нелляй бир ахча бериллиги келир айда белгили боллукъду. Дагъыда «Экспорт АПК» проект бла да 112,5 миллион сомгъа келишим этилгенди», - дегенди Кулакова.\nБылтыр КъМР-де агропромышленный комплексде 4,4 минг чакълы предприятиягъа бла гитче предпринимательлеге къыралны бюджетинден 2,3 миллиард сом берилгенди. Шёндюледе республикада 36 эл мюлк организация, 6574 элчи-ферма мюлк бла энчи предприниматель бардыла. Былтыр республиканы аграрийлери 46,9 миллиард сом багъасы продукция чыгъаргъандыла. Андан гитче мюлклеге 14,8 миллиард сом жетеди.\n20.02.2019 - 09:45 → Газ ючюн тёлемегенле бла сёз къысхады\n16.05.2019 - 08:10 → КъМКъУ-ну алимлери тыш къыралла бла байламлыкъла къурайдыла


Хакъсыз медицина болушлукъну кенгертир мурат барды | Электронная газета "Заман"\nХакъсыз медицина болушлукъну кенгертир мурат барды\n29 декабря, 2017 - 09:02\nКъабарты-Малкъарда жашагъанлагъа келир жыл хакъсыз медицина болушлукъ бериуге битеу да 9,581 миллиард сом къоратыллыкъды. Андан 1,445 миллиард сомну республиканы бюджети бёллюкдю, къалгъаны уа борчлу халда медицина страхованияны фондундан жиберилликди. Бу тарихлени КъМР-ни Правительствосуну башчысы Мусукланы Алий бардыргъан кезиулю кенгешде саулукъ сакълау министр Марат Хубиев келтиргенди.\nСаулай алып айтханда, жыйылыуда правительствону жыйырмадан артыкъ бегимини проекти сюзюлгенди. Марат Хубиев туура этген программаны («КъМР-де гражданлагъа келир жыл эмда 2019-2020 жылланы кезиуюнде хакъсыз медицина болушлукъ бериу») проектинде айтылгъаныча, бир адамны быллай жумушларын тамамлаугъа 12,4 минг сом къоратыллыгъы белгиленеди. Бу иш бла келир жыл 78 учреждение кюреширикди, ол санда 53- сю къыралны иелигинде болгъанла.\nМинистр айтханнга кёре, амбулаториялада тийишли болушлукъ бериуню мардасы къырал излемлеге келтирилгенди. Республиканы бюджетинден бёлюнюрюк ахчаны тергегенде, кюндюзгю стационарда бир кере багъыуну багъасы 9957 сом болады, федерал марда уа андан уллуракъды – 12442 сом. Медицина организацияда саусузгъа уа 52870 сом къоратыллыгъы белгиленеди.\nДагъыда келир жыл стационарлада ундурукъланы санына жыйырмасы къошуллукъду; бешиси Заюковода район клиника больницада, къалгъаны уа Нальчикде Медицина клиника-диагностика арада.\nЖер эм ырысхы бла байламлы халланы министри Тимур Ошхунов республиканы тийресинде кадастр ишлени бардырыуну проекти бла шагъырей этгенди. Ол «Иеликни регистрациясын этиу эмда кадастр эсеплеу жаны бла бирикген къырал системаны айнытыу» деген федерал программагъа республика къатышырча этерге кереклисин чертгенди. Росреестр бла этилген келишимге тийишлиликде, программада белгиленнген къоранчланы 90 проценти къыралны бюджетинден тёлениригин билдиргенди.\n«Бизнес бла кюрешиуге тап онгла къурауну чеклеринде, энди ишлеп башлагъан эмда эрттеден бери къармашхан предпринимательлеге деп МФЦ-лада энчи жерле къураллыкъдыла», - деп билдиргенди КъМР-ни экономиканы айнытыу министри Рахайланы Борис. Бу иш кеси да аз-аздан тюзеле башланнганды, быйыл жарым жылны ичинде быллай учреждениялада мингден артыкъ жумуш тамамланнганды.\nМинистр шагъырей этген энтта да эки бегимни проектлери «Информациялы жамауат» программа къысхартылгъаны эмда къырал сатыу-алыугъа къатышыргъа сюйген гитче эм орта предпринимательлеге себеплик этиу бла байламлы эдиле.\nДагъыда талай бегимни проектинде адамлагъа хакъсыз юридический болушлукъ бериуню, къырал бюджет учреждениялада къоратыллыкъ отлукъну мардасын белгилеуню, жеринден тепдирилмеген мюлкню республиканы иелигинден муниципалитетлеге бериуню, экспорт бла кюрешгенлеге себеплик этиуню юсюнден айтылгъанды.Республиканы Правительствосуну бла орус тилни А. С. Пушкин институтуну арасында келишим этиллиги белгиленнгенди, келир жыл Россейде волонтёрлагъа аталгъаны бла байламлы оргкомитет къураллыгъы да туура этилгенди. Дагъыда халкъны транспорт жумушла бла жалчытыуну комплекс планына тюрлениуле сингдирилгендиле. Алай бла, саулай алып айтханда, сюзюуде болгъан проектлени бары да къабыл этилгендиле.\nАхырында Правительствону башчысы Мусукланы Алий жыйылгъанланы келе тургъан Жангы жыл бла алгъышлагъанды, саулукъ, мамырлыкъ, монглукъ тежегенди.


Итил — Википедия\nУльяновскну къатында Итилни кёрюнюмю\nУзунлугъу 3 530 км\nБассейнини майданы 1 361 000 км²\nБассейни Каспий тенгиз\nСууну джоюлгъаны 8060 м³/с\nБашы Валдай мийиклик\n· Мийиклиги 228 м\nАягъы Астрахань ш.\n· Мийиклиги −28 м\nСууну эниши 0,07 м/км\nИтил неда Волга (орус. Волга, мар. Юл, тат. Идел, чуваш. Атăл, эрз. Рав, къаз. Едiл) — Россияны Европадагъы кесегинде саркъгъан сууду. Европаны эм узун сууду эмда Джерни эм узун сууларындан бириди. Эски аты — Эдилди. Узунлугъу 3500 км болгъан Волга, Москва бла Санкт-Петербургну арасындагъы Валдай мийикликде тууады. Тенгиз дараджасындан 28 м алаша болгъан Каспий тенгизге агъады. Валдай дуппурладагъы кёб кёл бла мырдыладан чыкъгъан сууланы бир джерге джыйылыб къуралгъан Волга, Ржев шахардан башлаб улоугъа джараулу болады. Москва илипин бла бирлешгенинден сора кенглиги 230 метр болады. Андан ары сууда кемечилик тохтаусузду. Итилни юсюнде беш плотина ишленибди.\nДон суугъа 72 километрге джууукълашхан джеринде эки сууну арасында канал къазылгъанды, ол каналны кючю бла Азау тенгиз бла Каспий тенгизлени арасында байлам болады. Каспий тенгизге 50 км джетгинчи Итиль, 200-ден артыкъ дженнге юлешинеди. Бу дельтаны кенглиги 100 километрден кенгди.\nИтилни бассеини — 1 360 000 км² чакълы бирди. Россияны халкъыны уллу бёлюмю бу бассейнде джашайды.\nИтил къышны юч айында бузлайды. Итилни джагъаларында Россияны бек магъаналы портлары бла сатыу-алыу аралыкълары орналгъанды. Аладан эм белгилиле: Тёбен Новгород, Къазан, Самара эм Волгоград. Орта ёмюрледен бери саудюгер джол болгъан Итил, бюгюн да улоу джолду.\nЧыкъгъаны — «https://krc.wikipedia.org/w/index.php?title=Итил&oldid=92600»\nПоследний раз редактировалась 11 март 2013 в 11:16


Сабий садикле жетиширикдиле. | Электронная газета "Кабардино-Балкария"\nСабий садикле жетиширикдиле.\n4 декабря, 2019 - 07:02\nКёп бармай «Демография» миллет проектни чеклеринде Исламейни 4-чю номерли орта школунда 40 гитчеге ясли блок ачыллыкъды. Анга жыл санларына кёре эки къауум жюрюрюкдюле. Мекямда ойнаучу, жукълаучу, медицина отоулары, актовый эм спорт заллары да боллукъду. Арбазда уа илляуучлары, жатмалары эмда башха затлары бла майдан къураллыкъды.\nАндан сора да, Кубаны 1-чи, Заюкованы 3-чю номерли орта школларында 40 эм Атажукино элни прогимназиясында 60 гитчеге жангы ясли корпусла ишлене турадыла. Алагъа эки айлары болгъанладан башлап юч жылларына дери 200 чакълы сабий жюрюрюкдю.\nАлгъаракъда муниципалитетни администрациясыны башчысы управленияланы эм къурулуш организацияланы таматалары бла бирге объектледе иш къалай баргъанына къарагъанды. Подряд организацияланы, мектеплени таматалары бла тюбешгенди, юйле графикге кёре бите баргъанларын да жаратхандыла.\nБахсан районда школгъа дери билим бериу программа 19 мектепде бардырылады. Андан тышында, эки орта школда бла бир прогимназияда 130 гитче жюрюрча мадар этилгенди. Саулай да сабий садлагъа жюрюгенлени саны 4009 адамгъа жетеди, деп билдириледи районну пресс-службасындан.


Смотреть онлайн Интерны (2012) 7 сезон в хорошем качестве бесплатно в hd 720p\nИнтерны (2012) 7 сезон\nИнтерны (2012) 7 сезон смотреть онлайн бесплатно. Интерны (2012) 7 сезон онлайн. Интерны (2012) 7 сезон смотреть онлайн. Интерны (2012) 7 сезон в хорошем качестве. смотреть онлайн Интерны (2012) 7 сезон без смс.


Спецтехника 3-я Жерновская улица. Аренда спецтехники 3-я Жерновская улица\nСпецтехника 3-я Жерновская улица. Аренда спецтехники 3-я Жерновская улица.\nОТЗЫВЫ АРЕНДА СПЕЦТЕХНИКИ 3-я Жерновская улица\nНаш портал spetstehnikaspb.ru в сети интернет можно найти по таким запросам как: Спецтехника 3-я Жерновская улица. Аренда спецтехники 3-я Жерновская улица.\n# Спецтехника 3-я Жерновская улица # Аренда спецтехники 3-я Жерновская улица


Download Русский Романы для взрослых eBooks and Comics on Mobogenie - Page 3\nЧитать 3 страницы онлайн Cкачать txt - 9,7 Кбайт Cкачать fb2 - 10,1 Кбайт бесплатно, без регистрации.\nЧитать 1 страница онлайн Cкачать fb2 - 7 Кбайт Cкачать txt - 6,6 Кбайт бесплатно, без регистрации.\nЧитать 8 страниц онлайн Cкачать fb2 - 25,1 Кбайт Cкачать txt - 24,7 Кбайт бесплатно, без регистрации.\nЧитать 2 страницы онлайн Cкачать fb2 - 5,6 Кбайт Cкачать txt - 5,3 Кбайт бесплатно, без регистрации.\nЧитать 3 страницы онлайн Cкачать fb2 - 10,2 Кбайт Cкачать txt - 9,9 Кбайт бесплатно, без регистрации.\nЧитать 3 страницы онлайн Cкачать txt - 9,1 Кбайт Cкачать fb2 - 9,5 Кбайт бесплатно, без регистрации.\nЧитать 3 страницы онлайн Cкачать fb2 - 16,4 Кбайт Cкачать txt - 16 Кбайт бесплатно, без регистрации.\nЧитать 2 страницы онлайн Cкачать fb2 - 6,1 Кбайт Cкачать txt - 5,8 Кбайт бесплатно, без регистрации.\nЧитать 35 страниц онлайн Cкачать fb2 - 178,2 Кбайт бесплатно, без регистрации. В манере дневника Бриджит Джонс Кика Салви, знаменитая бразильская писательница и журналистка, рассказывает о своих взле...\nЧитать 5 страниц онлайн Cкачать fb2 - 16,5 Кбайт Cкачать txt - 16,1 Кбайт бесплатно, без регистрации.\nЧитать 5 страниц онлайн Cкачать fb2 - 15,7 Кбайт Cкачать txt - 15,3 Кбайт бесплатно, без регистрации.\nЧитать 2 страницы онлайн Cкачать fb2 - 5,2 Кбайт Cкачать txt - 4,9 Кбайт бесплатно, без регистрации.\nЧитать 2 страницы онлайн Cкачать fb2 - 8,8 Кбайт бесплатно, без регистрации.\nЧитать 2 страницы онлайн Cкачать fb2 - 6,4 Кбайт Cкачать txt - 6 Кбайт бесплатно, без регистрации.\nЧитать 3 страницы онлайн Cкачать fb2 - 33,4 Кбайт Cкачать txt - 33 Кбайт бесплатно, без регистрации.\nЧитать 1 страница онлайн Cкачать txt - 4,2 Кбайт Cкачать fb2 - 4,5 Кбайт бесплатно, без регистрации.\nЧитать 3 страницы онлайн Cкачать fb2 - 9,5 Кбайт Cкачать txt - 9,2 Кбайт бесплатно, без регистрации.\nЧитать 2 страницы онлайн Cкачать txt - 4,4 Кбайт Cкачать fb2 - 4,7 Кбайт бесплатно, без регистрации.\nЧитать 2 страницы онлайн Cкачать fb2 - 8,4 Кбайт Cкачать txt - 8,1 Кбайт бесплатно, без регистрации.\nЧитать 2 страницы онлайн Cкачать fb2 - 6,9 Кбайт бесплатно, без регистрации. Случалось ли вам когда-нибудь заниматься любовью в гамаке? Все преимущества и недостатки этого ложа герой рассказа испытал...


🚀 Плагин для скачивание файла с заказать у фрилансера #139222\nГлавная > Магазин > Плагины для сайта > Плагин для скачивание файла с\nПлагин для скачивание файла с #139222\nКоличество Плагин для скачивание файла с\nАртикул: cf205db68f5f Категория: Плагины для сайта\nПлагин для скачивание файла с CMS WordPress ( Вордпресс ) #139222 Плагин для скачивание файла с Woocommerce #139222 Плагин для скачивание файла с 1С битрикс #139222 Плагин для скачивание файла с Drupal #139222 Плагин для скачивание файла с Flexbe #139222 Плагин для скачивание файла с Hostcms #139222 Плагин для скачивание файла с Insales #139222 Плагин для скачивание файла с Joomla #139222 Плагин для скачивание файла с LPgenerator #139222 Плагин для скачивание файла с Magento #139222 Плагин для скачивание файла с Modx #139222 Плагин для скачивание файла с Moguta CMS #139222 Плагин для скачивание файла с Opencart #139222 Плагин для скачивание файла с Simpla #139222 Плагин для скачивание файла с Tilda ( Тильда )#139222 Плагин для скачивание файла с Ucoz #139222 Плагин для скачивание файла с UMI CMS #139222 Плагин для скачивание файла с Webasyst #139222 Плагин для скачивание файла с Wix #139222 Плагин для скачивание файла с на конструкторе сайтов#139222 Скрипт или HTML #139222 Плагин для скачивание файла с php веб сайт #139222\tПлагин для скачивание файла с motocms #139222 Плагин для скачивание файла с keynote #139222 Плагин для скачивание файла с templatemonster #139222 Плагин для скачивание файла с shopify #139222 Плагин для скачивание файла с virtuemart #139222 Плагин для скачивание файла с dle #139222 Плагин для скачивание файла с prestashop #139222 Плагин для скачивание файла с phpbb #139222 Плагин для скачивание файла с themforest #139222 Плагин для скачивание файла с темплейт монстер #139222 Плагин для скачивание файла с TemplateMonster #139222 Плагин для скачивание файла с elementor #139222 Плагин для скачивание файла с макет сайта #139222 Плагин для скачивание файла с страничка сайт #139222 Выбирайте лучше для веб сайта #139222\nадаптивный лендинг пейдж Плагин для скачивание файла с #139222 Плагин для скачивание файла с одностраничный сайт или многостраничный сайт#139222 Плагин для скачивание файла с сайт визитка #139222 Плагин для скачивание файла с сайт каталог #139222 Плагин для скачивание файла с интернет магазин #139222 Плагин для скачивание файла с landing page #139222 веб дизайн #139222\nПлагин для скачивание файла с\t#\t107521\t2860\tруб.\nПлагин для скачивание файла с\t#\t107522\t2870\tруб.\nПлагин для скачивание файла с\t#\t107523\t2880\tруб.\nПлагин для скачивание файла с\t#\t107524\t2890\tруб.\nПлагин для скачивание файла с\t#\t107525\t2900\tруб.\nПлагин для скачивание файла с\t#\t107526\t2910\tруб.\nПлагин для скачивание файла с\t#\t107527\t2920\tруб.\nПлагин для скачивание файла с\t#\t107528\t2930\tруб.\nПлагин для скачивание файла с\t#\t107529\t2940\tруб.\nПлагин для скачивание файла с\t#\t107530\t2950\tруб.\nПлагин для скачивание файла с\t#\t107531\t2960\tруб.\nПлагин для скачивание файла с\t#\t107532\t2970\tруб.\nПлагин для скачивание файла с\t#\t107533\t2980\tруб.\nПлагин для скачивание файла с\t#\t107534\t2990\tруб.\nПлагин для скачивание файла с\t#\t107535\t3000\tруб.\nПлагин для скачивание файла с\t#\t107536\t3010\tруб.\nПлагин для скачивание файла с\t#\t107537\t3020\tруб.\nПлагин для скачивание файла с\t#\t107538\t3030\tруб.\nПлагин для скачивание файла с\t#\t107539\t3040\tруб.\nПлагин для скачивание файла с\t#\t107540\t3050\tруб.\nПлагин для скачивание файла с\t#\t107541\t3060\tруб.\nПлагин для скачивание файла с\t#\t107542\t3070\tруб.


Мухажирни татыулу алмалары | Электронная газета "Заман"\nОл министр Байсыланы Мухажирни «Аламат» деген мюлкюню юсюнден айтханды. Артда республиканы башчыларыны къаууму аны кёре да баргъанды. Мен да ол заманда танышханма Мухажир бла.Огъары малкъарлы жашны алмаларын Къабарты-Малкъарда угъай, Россейни кёп узакъ регионларында да уста таныгъанларын, сюйюп алгъанларын да билгенме.\nБек алгъа уа терек бахчачылыкъ бла атасы Къайсын кюрешгенди. Жашларыны да ёсе келгени анга болуша, мюлк жюрютюуню жашырынлыкъларына алай бла тюшюннгендиле. Мухажир да, школну бошагъанындан сора, юйлерини къатында жыйырма соткада тереклеге къарап, тирлик жыйып тургъанды. Элде бирле аныкъыча бахчадан тёрт-беш ящик алма алсала, Мухажир тоннала бла жыйгъанды. 2008 жылда уа италиялы амалны юсюнден эшитгенлей, анга кёре терек бахчаны Огъары Малкъарда биринчи болуп ол къурагъанды. Биринчи жыл тереклерине тынгылы къарап, кереклерин тапдырып турады, экинчи жыл а ала тирлик бередиле. Бир жыл а элде бахчасындан алты тонна алма алгъанды. Алай бла Огъары Малкъарда тыш къыраллы технологияланы хайырланып, алмаланы голден делишес, семиренко, айдаред, джонатан эмда башха сортлары къарагъан кёзге хычыуун кёрюнюп, жюрекни да къууандыра ёседиле.\nМухажирни иш кёллюлюгюн, мюлкню къурай билгенин, алмала ёсдюрюрге хунерин кёрюп, элли бизнесмен Муртазланы Ахмат: «Мен жер алайым да, анда терекле салып ёсдюрейик»,-дейди. Алай бла бек алгъа Лячинкъаяда 75 гектар аладыла. Аны алтмыш алты гектарындан къалгъаны ташлы эди. Кёпле: «Ол жерге тийген иш да этме, къыйналгъанынг тенгли хайыр алаллыкъ тюйюлсе», -дей эдиле. Болсада ишден къоркъа билмеген Мухажир, ол ёмюрде хайырланылмагъан жерни ташладан тазалап башлайды. Аланы элли КамАЗ бла чыгъаргъан эди. Сора терекле саладыла да, чекленнген жууаплылыгъы болгъан «Аламат» общество алай бла къуралады.\n- Бир жерге тюрлю-тюрлю сортлу алмала салынсала игиди. Ала бир бирлерин урлукъландырып барадыла. Сугъаргъан да ыйыкъгъа эки кере кюн батхандан сора этиучюме, -дейди Мухажир. Ол алма ёсдюрюуню хапарын сагъатла бла айтып турургъа боллукъду. Химия дарман салыуну уа унамайды. Ол ёсдюрген алмала саулукъгъа заран келтирмезге керекдиле деп,алай къарайды. Ала ма былай уллу да, татыулу да, хайырлы да болур ючюн къаллай бир къыйын салыргъа керек болады. Терекле чагъып башлагъанлай, агрономла, тракторчула да ишни юсюндедиле. Бюртюкле этип башлагъанлай а, артыкъларын, юзюп, кетерирге керекди. Ол жумушха техника угъай, къол къыйын керекди.\nАлай а техникасыз да жарамайды, тирлик жыйгъанда уа - артыкъда бек. Мухажир аллай техниканы кеси жарашдыргъанды. Терекле юч метрден бийик боладыла, бутакълары артыкъ базыкъ тюйюлдюле, терк сынып кетедиле. Ма анга да амал тапханды хунерли таулу жаш. Быйыл ол артыкъда бек жарагъанды. Тирлик кёп эди, бир гектардан быйыл муратлары - элли тоннадан аслам алма алыргъады. Жети жылны ичинде быллай уллу кёрюмдюге биринчи кере жетерикдиле. Ол формада ахшы тирлик алып, мындан арысында да жыйырма жыл ишлер умутлары барды.\n«Башха терек бахчачыла, эштада, сизге кёлкъалды эте болурла», -деп сорама. «Россей ВТО-гъа киргенди. Биз, энчи иели мюлкле къурагъанла, не къадар кёп тирлик ёсдюрюп, россейлилени бу жерледе ёсген алмала бла жалчытыугъа итинирге керекбиз. Шёндю биз алгъан тирлик тыш къыралладан келтирилген алмаланы тогъуз процентине окъуна да жетмейди. Аны айтханым, рынокда кимге да жер табыллыкъды, жаланда тири болургъа, адамны саулугъуна заран келтирмеген продуктла чыгъарсынла ансы», -деп жууаплагъанды Мухажир.\nУшакъ эте келгенибизде, Байсы улу дагъыда бир проблеманы туура этгенди: «Эл мюлк университетибиз барды, керекли специалистле уа жетишмейдиле.Техника Италиядан келтириледи, терекле да алай, сетканы окъуна да бизни къыралда эталмайдыла. Ол а бир бек багъады. Бери келтиргинчи аны багъасына 40 процент къошулады».\nМюлкню ал жыллада италиячы специалистле да жокълаучу эдиле. Аны юсюнден а Мухажир былай айтады: «Бир профессор келеди, семинарла бардырады, лекцияла окъуйду, алай хар затны да толусунлай, ачыкъ айтыргъа уа унамайды. Болсада сынау аз-аздан жыйышдырылады. Жангылычларыбызда юйренебиз, эринмей, эрикмей кюрешсенг, ишни эбине жетмей къалмайса».\nБюгюнлюкде биригиуде билимли, кеслерини да иги сынаулары болгъан адамла урунадыла. Ала: агроном, мелиоратор, эки бригадир, тамата механик, тракторчула эмда къалауурладыла. Иш хакъларыны да хатасы жокъду. Бек аз алгъан жыйырма беш-отуз беш минг сом алады. Мухажир ишчилерине не жаны бла да онг этерден артха турмайды. Сёз ючюн, ала хакъсыз бир кере ауузланадыла. Техника, оборуование бла да предприятие жалчытылыныпды. Андан сора да, мюлк къатындагъы бахчаны сатып алып, производствосун кенгертгенди. Алгъыннгы иеси ол жерге артыкъ уллу кюч салмагъаны ючюн жангыдан ташланы, чырпыланы, башха кир-кипчикни да кетерирге тюшгенди.\nБайсыланы Мухажир Муртазланы Ахмат бла бирге кёплеге болушадыла. Сёз ючюн, жыл сайын бардырылгъан «Нарт оюнлагъа» ахча юлюш этмей къоймайдыла. «Мухажир а «Къайсыннга жюз атлам» деген проектни бардырыугъа бек тири къатышхан жашладан бириди. Закийибизге тийишли эсгертме этилирге керекди деп да, биринчи болуп, сёзню ол кётюргенди. Аны бла бирге, ол татлы тенг, антлы шуёхду. Бир кере болушдум, энди уа не керекди, деп къоймайды. Бек огъурлу адамды»,-дейди аны бир эллиси, «Къайсыннга жюз атлам» деген фондну таматасы Тетууланы Хадис.\nМухажир салып ёсдюрген италиялы терекле жыйырма беш жылны ичинде тирлик берирге керекдиле. Алагъа къоратылгъан ахча уа беш-алты жылдан къайтарылыргъа. Алай мюлкню иелери къысха заманны ичинде байыкъмай амалыбыз жокъду деп, анга итинмейдиле. Бек алгъа ахшы битимле бла адамланы ыразы этерге, халкъгъа жараргъа сюедиле. Жарагъан да этедиле.


«ЭСГЕРИУНЮ СВЕЧАСЫ» БИТЕУМИЛЛЕТ АКЦИЯГЪА БУРУЛГЪАНДЫ | Электронная газета "Кабардино-Балкария"\n22 июня, 2022 - 11:42\nАнга Къабарты-Малкъар да къошулгъанды. 22 июньда эрттенликде 4 сагъатда аскер махтаулукъну шахары Нальчикде «Ёмюрлюк от» эсгертмени аллында свечала жандырылгъандыла. Алайда кюндюз 10 сагъатда митинг башланнганды. Анга власть органланы келечилери, ветеранла, халкъ да къатышады.\n«Эсгериуню свечасы» интернетде да бардырылады. Хар адам да деньпамяти.рф сайтда бу сыйлы жумушну толтураллыкъды. Аны Хорламны бла Культураны волонтёрлары 15-22 июньда бардыргъанларын айтырчады.\n24 июньда уа Къабарты-Малкъар «Хорламны жарыгъы» битеуроссей акциягъа къошуллукъду. Къозу тереклени бахчасында «Нальчик – аскер махтаулукъну шахары» эсгертмени къатында 20 сагъатда 30 минутда шахарчылагъа Хорламны Къамасы берилликди. Алайда халкъ сюйген «В бой идут одни старики» кино да кёргюзтюллюкдю.\nКече кёкню чыракъ таякъла жарытырыкъдыла. Ала ол къанлы урушда жанларын бергенлени белгисидиле, Хорлам бизни деменгили жетишимибиз болгъанын эсгертедиле. Бу сыйлы жумушла къыралда жигит-шахарлада бла аскер махтаулукъну шахарларында бардырыллыкъдыла.\nРеспубликаны районларында бла шахарларында эсгериу жумушла боллукъдула, китап кёрмючле къураллыкъдыла, тарых ушакъла, дерсле, патриот сагъатла бардырыллыкъдыла. Культура министерствону «Кругозор» кинозалында уа «Подснежники и эдельвейсы» кино кёргюзтюллюкдю.\nБу кюнледе бардырыллыкъ ишлени тизмеси бла КъМР-ни Культура министерствосуну сайтында «Афиша» бёлюмде шагъырейленирге боллукъду.\nАкцияны болумларын интернетде бу белгилени болушлугъу бла табаргъа онг барды: #СвечаПамяти #ЛучиПобеды #МинкультКБР


МОСКВАДА АТЫН АЙТДЫРЫБ ИШЛЕЙДИ - Государственное учреждение "Редакция газеты "КАРАЧАЙ"\nМОСКВАДА АТЫН АЙТДЫРЫБ ИШЛЕЙДИ\nМиллетибизни келечилери Эресей Федерацияны кёб джеринде тюрлю-тюрлю санагъатлада джетишимли урунуб, атларын сый эмда махтау бла айтдырадыла.\nАллай адамланы бириди Бытдаланы Махарны джашы Заур.\nШколну тауусхандан сора ол Ставрополда кърал медицина академияны багъыу факультетине киреди. Студент джылларында огъуна пластика хирург болургъа излеб, адамланы бетлерине операция этиб, алагъа кеслери излегенча тюрсюн берирге талпымакълыгъы анга тынгы бермейди. Ол себебден 1996-чы джыл Заур анга керекли билимни алыр иннет бла стоматологияны ара илму-тинтиу институтуну базасында РМ АПО-ну ординатурасыны реконструктивно-восстановительная хирургия бла косметология кафедрасына киреди. Анга ол кёзюуде профессор А. И. Неробеев башчылыкъ этгенди.\nОл джыллада бу кафедра джаякъгъа-бетге операция этген хирургланы хазырлау бла эм белгили учреждениелени бири болгъанды. Ординатураны тауусхандан сора Заур аспирантурагъа да кириб, диссертациясын джетишимли джакълаб, микрохирургияны техникасына, адамны бетинде, этинде къыяуларын тюзетирге уста болады.\nАны тышында да пластика операциялагъа къолу иги джарашханын, бу затха уллу фахмусу болгъанын танытады. Джаш хирург кесини биринчи патентин да ол кёзюуде алады.\nФахмулу уланнга ординатурагъа кирген джылында огъуна пластика операцияланы ышанадыла. Аны къол ызы ариу болгъанын эслеб, адамла анга джол саладыла.\nТаулу джаш, стоматология бла джаякъ-бет хирургияны ара илму-тинтиу институтуну хирургия бла микрохирургия бёлюмюнде аспирантурагъа кириб, аны да джетишимли тауусуб чыгъады. Хирургия джаны бла баш категориялы врачха дери ёседи.\n1998-чи джылдан бери Бытда улу, пластика хирург болуб, кёб адамны разы этгенди. Анга бу затны юсюнде фахму Аллахдан берилгенине ишек да джокъду. Ол ишни тамам айыбсыз баджаргъан адам болгъаны себебли атын кенг белгили этгени бла бирге уллу саугъалагъа да ие болгъанды.\nИшни эбине тюше баргъаны бла бирге кеси къурагъан авторчу методикасын да джашаугъа сингдириб, сыйгъа-махтаугъа бёленнгенди. Айтыргъа, 2010-чу джыл Заур «Грация» деген халкъла арасы саугъаны «Эм иги пластика хирург» деген номинацияда лауреаты болады. Аны бла да къалмай, 2012-чи джыл фахмулу джаш джангыдан бу саугъагъа ие болады.\nБюгюнлюкде белгили пластика хирург Бытдаланы Махарны джашы Заур тёрт патентни авторуду. Ол патентле барысы да пластика хирургияда джангы энчи методикаланы джашауда орунлу этиу бла байламлыдыла.\nСюйген ишинде ишлеген хирург, 20 джылны ичинде мингле бла адамланы бетлерине, санларына операция этиб, разылыкъ алгъанлай келеди. Ол кёзюуню ичинде Бытда улу Москваны кёб тюрлю клиникасында ишлегенди, къайда ишлесе да, тутхан ишин деменгили баджарыб, андан болушлукъ излеб келгенледен эмда биргесине ишлегенледен да разылыкъ табханлай тургъанды.\nДжашаугъа, ишге да кесича кёз къарамы болгъан коллективде урунуу аны баш мураты болгъанды. Джазыу анга ол муратын да саугъа этгенди. 2011-чи джылны къыркъаууз (сентябрь) айында Москвада «Бьюти Доктор» деген клиника ачылады. Аны биринчи кюнюнден башлаб, Заур анда алчы пластика хирург болуб ишлейди.\nБу медицина учреждениеде бир-бирлерин ангылагъан, дуниягъа къарамлары бир-бирине ушагъан, джер юсюнде болгъан джангы медицина методикаланы ишге сингдирирге тырмашхан устала ишлейдиле.\nМен Москвада Бытдаланы Заур бла тюбешгенимде, аны анда къаллай уллу сыйы болгъанын ангылаб, бизни джердешибизге тамам кёлюм бла къууандым. Ол кесине сый-махтау излемеген, уллу кёллюлюгю болмагъан, намыслы, сабыр адам болгъанын да сездим.\n- Бусагъатда медицинаны кючю кёб затха джетеди. Мен оюм этгеннге кёре, адам ишинде бет джарыкълы болур ючюн, анга толу берилирге керекди. Аны бла бирге чертерге излегеним: уллу терен билим, усталыкъ, эмда мийик технологияла бир-бирлерине къошулсала, медицинада джангы кенг джолла ачыладыла, - дейди Заур.\nОл джангылыкълагъа адамны бетини терисин лазерни кючю бла тартдырыуну аны кибик башха пластика операцияланы да таукел санаргъа боллукъду. Сёзсюз да, операцияны тыйыншлы дараджада этер ючюн, айхай да, лазер аппарат амалсыз керекди. Алай а ол ишни уста билген, чемер хирургну къолуна тюшмесе, файда боллукъ тюлдю. Алтынчы, кюмюшчю кесини ишин къалай ариу, ингил баджара эсе, пластика хирург да ишин алай этерге борчлуду.\nБытда улу мингле бла адамлагъа пластика операция этгенди, этген да этерикди. Бетлерин иги джанына тюрлендирирге излеб келгенлеге ол бу тукъум операцияланы этиб къууандырады: бетни лазер бла тартдырады, кёз къабакълагъа пластика этеди, бетни тартдырады, буруннга, къулакълагъа пластика этеди, боюнну, мангылайны тартдырады дагъыда былача затла этеди. Разылыкъларын билдирген адамла джазгъан затланы окъусанг, кёлюнг кёлтюрюледи.\n«Бьюти Доктор» клиникагъа уллу разылыгъымы билдиреме. Бютюн да врач З. М. Бытда улугъа. Бу адамны бек уллу эмда кенг ич дуниясы болгъанын айтыргъа излейме. Ол, кесин алдырама деб, кёб эмда ариу сёлеширик тюлдю. Эки-юч айтым айтханлай, болумну сеннге тюз суратларыкъды. Арадан бир такъыйгъа ётерге, сен анга эртдеден таныгъан адамынгача ышаныб башлайса. Мен кесим излегенча операция этдирирге хирургланы кёб сайлаб, Бытда улуда тохтагъанма. Тюз сайлау этгениме къууанама. Ол меннге туура мен излегенча операция этгенди. Бек сау болсун!»\n«Мен З. М. Бытда улугъа разылыгъымы билдирирге сёз табалмайма. Аны юсю бла клиникада ишлегенлеге барысына да, сау болсунла, дерге излейме. Сагъатла бла кюзгюню аллында сюелиб, кесиме къараб къууанама. Мен муратыма джетгенме!»\nБыллай джазылгъан юлгюлени учу-къыйыры джокъду. Барысын айтыб чыгъаргъа къолунгдан да келлик тюлдю.\nКесине излемни мийик салыб, Эресей къралыбызны ара шахарында атын айтдырыб ишлеген Заур бла, сёзсюз да, барыбыз да ёхтемленирге эркинбиз. Ол пластика хирургия бла байламлы 20 онглу илму ишни авторуду. Халкъла арасы саугъаны лауреатыды. Роберт Кохну медалыны иесиди. Естественный илмуланы Европа академиясыны Хурмет ордени бла саугъаланнганды. Бу орден анга 2013-чю джыл «EUROMEDICA-HANNOVER – 2013» деген халкъла арасы конгрессде берилгенди. Эресейни пластика хирургларыны ичлеринде Бытда улудан сора ол орден бла саугъаланнган джокъду.\nАйхай да, халкъла арасы дараджада бу уллу саугъагъа ол кесини илму ишлери бла тыйыншлы болгъанды – адамны дженгил къарт болуууну генетика джаны бла чурумларын ачыкълауда этген илму джетишимлери ючюн.\n- Сабий заманымда этген муратыма джетгенме, хирург болгъанма. Мен халкъыбызда биринчи пластика хирургма. Мени джолум бла энтда кёбле барлыкъларына ийнанама, - дейди Заур. – Ким да излейди ариу болургъа. Меннге къарачайлыла да кёб келедиле – кимини бурну, кимини къулагъы сыныб, кими авариядан сора кесини сыфатын орнуна салдырыргъа излеб. Аны бла да къалмай, Кавказдан меннге кёб адам келеди. Бир кесек джашыракъ болургъа излегенле да бардыла. Сюеклерин, бетлерин ариу этдирирге излегенле да аз тюлдюле. Келсинле, мен къолумдан келгенни бир адамдан да аярыкъ тюлме. Алай а операциягъа келген адам кесини саулугъуна базаргъа керекди. Анализлеге къараб, ала иги болсала, операцияны алай этебиз.\nЗаур Къарачайны бек сюйгенин айтады, ана тилин, миллетин багъалатыб сёлешеди.\n- Ишим кёбдю, алай а бош заманчыгъым болгъанлай, Къарачай-Черкесиягъа учуб джетеме, - дейди Заур. – Джууукъларым кёбдюле. Аллахха шукур анам сауду, саулугъу игиди. Эки къарнашым, эки эгечим бардыла: Шахар, Захар, Земфира, Зинхара. Аладан туугъанла да иги кесек боладыла. Кёб болмай Бытдаланы тукъум джыйылыулары да болгъанды. Бизни тукъум эски къарачай тукъумду. Мени атамы атасы Локъман, аны атасы Хаджи-Умар, аны атасы Солтан, аны атасы Хусеин, аны атасы Смаил-Герий, аны атасы Солтан, аны атасы Суджук, аны атасы Иналук, аны атасы Темрюк, аны атасы Бетчи, аны атасы Тимур, аны атасы Шагибет болгъандыла.\nБытдаланы Заур тарихни сюйген, неден да кенг хапарлы болургъа излеген адамды. Аны кёб ашхы мураты барды, аланы бири доктор диссертациясын джакълауду, экинчиси уа…\n- Тамбла не болурун къуру Аллах биледи, - дейди Заур. – Бюгюн мен, Аллах, джол бер, анама саулукъ бер, аны кёб джыл джашат, сабийлеге насыб бер, деб тилегенлей джашайма. Саулай дунияда къаллай бир кърал бар эсе, аланы барын да кёрюрге излейме.\n- Бытдаланы Заур алкъын джаш адамды. Сабийлик кюнюнден къаст этген ишине тюшер ючюн, уллу къыйын джолну ётсе да, бюгюн атын айтдырыб, адамладан разылыкъ табыб, алгъа барады. Энтда аны алда кёб джангы илму тау тёппеле сакълагъанларына ишек да джокъду. Миллетини атын иги бла айтдырыб ишлеген чемер къоллу Заургъа биз да, саулукъ-эсенлик теджей, мындан ары да джолунг ёрюшге болсун, дейбиз.


Спецтехника Малая Посадская улица. Аренда спецтехники Малая Посадская улица\nСпецтехника Малая Посадская улица . Аренда спецтехники Малая Посадская улица .\nОТЗЫВЫ АРЕНДА СПЕЦТЕХНИКИ Малая Посадская улица\nНаш портал spetstehnikaspb.ru в сети интернет можно найти по таким запросам как: Спецтехника Малая Посадская улица . Аренда спецтехники Малая Посадская улица .\n# Спецтехника Малая Посадская улица # Аренда спецтехники Малая Посадская улица


Абдулкъадыр Ас-Суфи — Википедия\nАбдулькъадыр ас-Суфи (туугъан аты — Иэн Даллас, ингил. Ian Dallas; 1930 джыл, Эйр, Шотландия) — шейх эмда докторду, Шазилия-Даркавия тарикъатны устазыды, Дуния Мурабитун Джамагъатны къурагъан адамды. Исламны, суфийликни, политиканы юсюнден кёб китабланы авторуду.\n1967 джылда Фес шахарда (Марокко) аль-Караваин межгитде ислам диннге киргенди. Исламгъа киргенден сора ислам диннге кёб адамланы келтиргенди. Шейх болуб, иджазаны алыб, кёб сохталаны алды джангы келгелледен исламгъа Европадан бла башха таза муслиман болмагъан къралладан.\nБусагъатда Кейптаунда (КъАР) джашайды, анда аны кючю бла межгит салдырдыла аны мюридлери, анда зикр этиб, дерс бериб турады.\n1.1 Ислам диннге киргени\n1.3 Шейхны силсилясы\n2 Даллас колледж\n3 Джазгъан китаблары\nДжашауу[тюрлендир | кодну тюрлендир]\nШейх Абдулькъадыр Ас-Суфи 1930 джылда Шотландияда таулу юйдегиде туугъанды, ол юйдегини тукъуму билген тарихи 1279 джылдан башланады. Эйр Академияда окъуб башлаб, Лондон университетни бошагъанды.\nИслам диннге киргени[тюрлендир | кодну тюрлендир]\n1967 джылда Фес шахарда (Марокко) аль-Караваин межгитде ислам диннге киргенди, Абдулькъадыр атны алгъанды. Ислам диннге киргенине шагъадатла: Аль-Караваин межгитни имам-хатыбы, шейх Абдалькарим Дауди бла Алял Аль-Фауси болгъандыла. Андан сора ол Даркави тарикъатха кириб, Мухаммад ибн Аль-Хабиб шейхни сохтасы болгъанды. Олда аннга атына Ас-Суфи деген титулну бергенди.\nТарикъат[тюрлендир | кодну тюрлендир]\nШейх Абдулькъадыр Ас-Суфи Даркави тарикъатха эки шейхни юсю бла келгенди, аны биринчи устазын — Шейх Мухаммад аль-Хабиб бла, андан сора — Шейх Мухаммад аль-Файтури бла. Шейх Мухаммад Аль-Файтури кеси Ливияда Бенгази шахарда джашагъанды, аннга келгенинде Ас-Суфи, юч кюннге Шейх Мухаммад Аль-Файтури аны калвагъа киргизтгенди. Юч кюнден сора ийиб аннга иджазаны бергенди — ол замандан ол Шазалия-Даркавия тарикъатны керти устазы болгъанды.\nАбдалькъадыр Ас-Суфийны кючю бла юч меджгит ачылгъанды:\nИхсан межгит, Норвичде, Лондон шахарда (Уллу Британия)\nГранаданы уллу межгити, Гранадада (Испания)\nКейптаунну джума межгити, Кейптаунда (КъАР)\nШейхны силсилясы[тюрлендир | кодну тюрлендир]\nАбдулькъадыр Ас-Суфийны силсилясы тарикатлада Шазалия - Даркавия бла Къадирияда.\nКъадириягъа келтирген иснады быллайды:\n1. Саййидина Мухаммад ибн ‘Абдаллах, Аллахны сыйли файхамбары (САС).\n2. Имам ‘Али ибн Абу Талиб (Аллахны рахматы болсун анга).\n3. Саййиди Абу Са’ид Хасан ибн Абу аль-Хасан Йасар аль-Басри (Аллахны рахматы болсун анга).\n4. Саййиди Хабиб аль-‘Аджами (Аллахны рахматы болсун анга).\n5. Саййиди Абу Сулейман Да’уд ибн Насир ат-Таи’и (Аллахны рахматы болсун анга).\n6. Саййиди Ма’аруф аль-Кархи (Аллахны рахматы болсун анга).\n7. Саййиди Хасан Сари ас-Сакати (Аллахны рахматы болсун анга).\n8. Саййиди Абу аль-Касим Джунайд аль-Багдади (Аллахны рахматы болсун анга).\n9. Саййиди Абу Бакр ‘Абдаллах аш-Шибли (Аллахны рахматы болсун анга).\n10. Саййиди Абу Фарах Мухаммад Йусуф ат-Тартуси (Аллахны рахматы болсун анга).\n11. Саййиди Абу аль-Хасан ‘Али Ахмад Кариши аль-Хуккари (Аллахны рахматы болсун анга).\n12. Саййиди Абу Са’ид ‘Али аль-Мубарак аль-Мухрами (Аллахны рахматы болсун анга).\n13. Мауляна ‘Абдулькадыр ибн Салих аль-Джилани (Аллахны рахматы болсун анга) – Къадирия тарикатны салгъан аты берген.\n14. Саййиди Абу Мадиан Шу’айб аль-Хусайн аль-Ансари аль-Гаус (Аллахны рахматы болсун анга).\n15. Саййиди Мухаммад Салих (Аллахны рахматы болсун анга).\n16. Саййиди Мухаммад ибн Харазим (Аллахны рахматы болсун анга).\n17. Саййиди ‘Абдуррахман аль-‘Аттар аз-Заййят (Аллахны рахматы болсун анга).\n18. Саййиди ‘Абдуссалам ибн Машиш (Аллахны рахматы болсун анга).\nПримечания: Абдуррахман аль-‘Аттара аз-Заййят шейхден суфий билимни маулянаны Абдулькадыр ибн Сали аль-Джиланины (Къадирия такрикатха киреди) алады шейх аз-Заййятаны сохтасы – шейх ‘Абдуссалам ибн Машиш, андан уа билим алады сохтасы болуб , мауляна Абу аль-Хасан аш-Шазили, тарикатны Шазалияны салгъаны. Аллай къадирияны силсиласы бирге болады шазалия сислиля бла, аныбла Шазалияны устазладан келеди шейхгъе ‘Абдулькадыр ас-Суфиге.\nШазалия тарикатны силсиласы бла аны таифы (бутагъы) Абдулькъадыр Ас-Суфийге келген.\n1. Саййидина Мухаммад ибн ‘Абдаллах, Аллахны сыйли файхамбары (САС)\n3. Саййиди Хасан ибн ‘Али ибн Абу Талиб (Аллахны рахматы болсун анга).\n4. Саййиди Абу Мухаммад Джабир ибн ‘Абдаллах (Аллахны рахматы болсун анга).\n5. Саййиди Са’ид аль-Газвани (Аллахны рахматы болсун анга).\n6. Саййиди Абу Мухаммад Фатх ас-Су’уд (Аллахны рахматы болсун анга).\n7. Саййиди Са’ад (Аллахны рахматы болсун анга).\n8. Саййиди Абу Мухаммад Са’ид (Аллахны рахматы болсун анга).\n9. Саййиди Абу аль-Касим Ахмад аль-Марвани (Аллахны рахматы болсун анга).\n10. Саййиди Абу Исхак Ибрахим аль-Басри (Аллахны рахматы болсун анга).\n11. Саййиди Зайнуддин аль-Казвини (Аллахны рахматы болсун анга).\n12. Саййиди Мухаммад Шамсуддин (Аллахны рахматы болсун анга).\n13. Саййиди Мухаммад Таджуддин (Аллахны рахматы болсун анга).\n14. Саййиди Нуруддин Абу аль-Хасан ‘Али (Аллахны рахматы болсун анга).\n15. Саййиди Фахруддин (Аллахны рахматы болсун анга).\n16. Саййиди Тукайюддин аль-Фукаййир (Аллахны рахматы болсун анга).\n19. Мауляна Абу аль-Хасан аш-Шазили аль-Хасани (Аллахны рахматы болсун анга) – Шазалия тарикатны салгъан.\n20. Саййиди Абу аль-‘Аббас аль-Мурси (Аллахны рахматы болсун анга).\n21. Саййиди Ахмад ибн ‘Атауллах аль-Искандари (Аллахны рахматы болсун анга).\n22. Саййиди Да’уд ибн аль-Бахили (Аллахны рахматы болсун анга).\n23. Саййиди Мухаммад Вафа’ Бахр ас-Сафа аль-Кабир (Аллахны рахматы болсун анга).\n24. Саййиди ‘Али ибн Мухаммад Вафа’ (Аллахны рахматы болсун анга).\n25. Саййиди Йахья аль-Кадири (Аллахны рахматы болсун анга).\n26. Саййиди Ахмад ибн ‘Укба аль-Хадрами (Аллахны рахматы болсун анга).\n27. Саййиди Ахмад Заррук аль-Фаси (Аллахны рахматы болсун анга).\n28. Саййиди Абу Салим Ибрахим аль-Фаххам (Аллахны рахматы болсун анга).\n29. Саййиди ‘Али ас-Санхаджи ад-Даувар (Аллахны рахматы болсун анга).\n30. Саййиди ‘Абдуррахман аль-Маджзуб (Аллахны рахматы болсун анга).\n31. Саййиди Йусуф аль-Фаси (Аллахны рахматы болсун анга).\n32. Саййиди ‘Абдуррахман аль-Фаси (Аллахны рахматы болсун анга).\n33. Саййиди Мухаммад ибн ‘Абдаллах аль-Фаси (Аллахны рахматы болсун анга).\n34. Саййиди Касим аль-Хассаси (Аллахны рахматы болсун анга).\n35. Саййиди Ахмад ибн ‘Абдаллах (Аллахны рахматы болсун анга).\n36. Саййиди Аль-‘Араби ибн Ахмад ибн ‘Абдаллах (Аллахны рахматы болсун анга).\n37. Саййиди ‘Али аль-Хасани аль-Джамаль (Аллахны рахматы болсун анга).\n38. Мауляна Аль-‘Араби ибн Ахмад ад-Даркави аль-Хасани (Аллахны рахматы болсун анга) – Даркавия тарикатны салгъан.\nПримечание: Мауляна Аль-‘Араби ибн Ахмад ад-Даркавиден Шазалия тарикатны силсиласы бёлюнеди эки бутагына, аны эки сохталадан ол бутакъла барадыла, бири барады шейхден Абу Йа‘за аль-Мухаджиден мауляна Ахмад ибн Мустафа аль-‘Алявигъе (бу таифа Шазилийя-Даркавийя-‘Алявийя), экинчиси – шейден Ахмад аль-Бадавиден мауляна Мухаммад ибн аль-Хабибгъе (бу таифа Шазилийя-Даркавийя-Хабибийя). Бу эки бутакъы бир болалла шейхде Мухаммад аль-Файтури Хамуда, аны уа сохтасы Шейх ‘Абдулькадыр ас-Суфи алады андан иджаза тарикатны Шазилийя-Даркавийя-‘Алявийя-Хабибийя.\nСилсила таифаны (бутагъыны) Шазилийя-Даркавийя-‘Алявийя\n39. Саййиди Абу Йа’за аль-Мухаджи (Аллахны рахматы болсун анга).\n40. Саййиди Мухаммад ибн ‘Абдулькадыр аль-Баша (Аллахны рахматы болсун анга).\n41. Саййиди Мухаммад ибн Куддур аль-Вакили (Аллахны рахматы болсун анга).\n42. Саййиди Ибн аль-Хабиб аль-Бузиди (Аллахны рахматы болсун анга).\n43. Мауляна Ахмад ибн Мустафа аль-‘Аляви (Аллахны рахматы болсун анга) –‘Алявийя тарикатны салгъан.\n44. Саййиди Мухаммад аль-Файтури Хамуда (Аллахны рахматы болсун анга).\nСилсиля таифаны (бутагъыны) Шазилийя-Даркавийя-Хабибийя\n39. Саййиди Ахмад аль-Бадави (Аллахны рахматы болсун анга).\n40. Саййиди Мухаммад аль-‘Араби (Аллахны рахматы болсун анга).\n41. Саййиди Аль-‘Араби аль-Хаувари (Аллахны рахматы болсун анга).\n42. Саййиди Мухаммад ибн ‘Али (Аллахны рахматы болсун анга).\n43. Мауляна Мухаммад ибн аль-Хабиб (Аллахны рахматы болсун анга) – Хабибийя тарикатны салгъан.\nСилсиля таифаны (бутагъыны) Шазилийя-Даркавийя-‘Алявийя-Хабибийя\n45. Саййиди Мухаммад аль-Файтури Хамуда (Аллахны рахматы болсун анга).\n46. Шейх ‘Абдулькадыр ас-Суфи аль-Мурабит (Аллах сакъласын аны).\nДаллас колледж[тюрлендир | кодну тюрлендир]\n2004 джылда Ас-Суфи Кейптаунда Даллас колледжни ачханды. Ол колледж ислам диннге окъутады, бу дунияда керек болгъан башха предметлени да программагъа къошуб. Муслиман болмагъан къраллагъа джууаб бериучюлени, муслиман къралланы джангы, баш тамадаларын хазырлайды колледж.\nДжазгъан китаблары[тюрлендир | кодну тюрлендир]\nШейх Абдулькъадыр Ас-Суфи джазгъан китабла:\n«Мухаммадны джолу» (Diwan Press, 1975, 16373203)\n«Он атлагъан» (Portobello Press, ISBN 1874216045)\n«Къуранны таухиди» (ISBN 9838994294)\n«Африкачы мусулманнга письмо» (Diwan Press, 1981, ISBN 0906512131)\n«Куфр — ислам динден критика» (Diwan Press, 1982, ASIN: B0007C6U32)\n«Ислам окъууну тамыры» (Madina Press, June 1993, ISBN 1874216053)\n«Халифатны къайтырыгъы» (Madinah Press, 1996, ISBN 1874216215)\n«Султания» (Madinah Press, Cape Town, 2002, OCLC: 50875888)\n«Бедуинны заманы» (Bulgate Press, 2007, ISBN 0-620-37366-0)\n«Таухидни китабы» (Madinah Press, 2006, ISBN 0-620-36126-3)\n«Хабны китабы» (Madinah Press, 2007, ISBN 978-0-62039-911-1)\n«Амальны китабы» (Madinah Press, 2008, ISBN 978-0-62040-463-1)\n«Сафарны китабы» (Madinah Press, 2009, ISBN 978-0-620-44110-0)\nСохталары[тюрлендир | кодну тюрлендир]\nАс-Суфини фахмулу сохталарындан:\nУмар Ибрахим Вадильо\nШейх Али Лараки\nШейх Мухаммад Касби, Гранаданы уллу межгитини имамы\nМауляна Мухаммад Вазани\nФотогалерея[тюрлендир | кодну тюрлендир]\nШейх Абдулькадыр ас-Суфи.jpg\nДжаш заманда Шейх Абдулькъадыр Ас-Суфи\nШейх Абдулькадыр ас-Суфи Алты динарбла.jpg\nШейх Абдулькъадыр Ас-Суфи алтын динар бла\nШейх Абдулькъадыр Ас-Суфи Шазалия-Даркавия-Хабибия.jpg\nШейх Абдулькъадыр Ас-Суфи\nШейх Абдулькъадыр Ас-Суфи1.jpg\nШейх Мухаммад ибн аль-Хабиб.jpg\nШейх Мухаммад ибн аль-Хабиб\nШейх Мухаммад аль-Файтури.jpg\nШейх Мухаммад аль-Файтури\nШейх Ахмад Аляви.jpg\nШейх Ахмад Аляви\nТарикат Хабибия ертен джилла.jpg\nХабибия тарикат ертен заманда.\nШейх Абдулькъадыр ас-Суфини сайты\nШейх Абдулькъадыр ас-Суфини Далласда колледжини сайты\nШейх Абдулькъадыр ас-Суфини блогу\nЧыкъгъаны — «https://krc.wikipedia.org/w/index.php?title=Абдулкъадыр_Ас-Суфи&oldid=91551»\n1930 джылда туугъанла


Аны жан къанатлысы кюн тюбюнде жер излегенди | Электронная газета "Заман"\nАны жан къанатлысы кюн тюбюнде жер излегенди\nХар бир чыгъармачылыкъ бла кюрешген уллу адамныча, Къулийланы Къайсынны жашауунда да гюлле кёп эдиле, алай шинжиле да жетиширик эдиле. Чырмаула аны чыныкъдыргъан эдиле, сынаула уа, жюрегин багъа жетмез билимден толтура, дерс болгъандыла. Аны назму сёзю ол затланы кёз аллынга тутады.\nБек татлы шуёху Къулбайланы Мухажир «Не только о себе» деген китабында, поэт бла сюргюнде къалай танышханларыны юсюнден айта, Къайсын кесини сёзюню багъасын ол заманда окъуна биле эди, тынгылап турмай, дайым жаза эди… «столгъа», дейди. Къулий улу анга: «Мен Поэзия атлы дунияда тас боллукъ тюйюлме! Тюзлюк назмулары гунч болуп кетерге деп жазылмайдыла!» – деп айтыучусун эсгереди шуёху.\nПоэтни къылыкъ хунеринде сабий жашха ушагъан жарыкъ кёллюлюгю, ыразылыгъы, излеую да кёп эди. Ол сейирсине биле эди – илхам да андан алгъанды. Сейирсиндире да – ол а халаллыгъындан келе эди.\nБиринчи кере мен Къайсынны 1968 жылда «Космос» кинотеатрда поэзия тюбешиуде кёргенме. Ол сахнада сейирлик поэт Отарланы Керим бла бирге олтура эди. Ала адабиятны жашауда магъанасыны, поэзия жюрекни учундургъаныны юслеринден айта эдиле. Эсимде къалгъаны – къарсла бла Къайсын Шуваевични «литература» дегени. Ол жюрек кючю, энергетикасы бла залны алай жарыта эди, анда болгъанла аны назмуларын артда излеп, сюйюп окъурча.\nПоэт аны къайгъы этдирген, азатлыкъдан бла къууанчдан толтургъан затланы юслеринден жазгъанды. Жашау кертиликден а, ол не бушуулу болса да, узаймагъанды.\nАны жан къанатлысы кюн тюбюнде жер излей эди. Къулбайланы Мухажир китабында урушдан сора Къыргъызстаннга келген Къулий улуну терк окъуна эслеген эдиле, дейди. Мен анга сейир этмедим. Ол адамланы кёп жыйылгъан жерлерине генерал бёркю бла, кавалерия жамычысы бла киргенде, аны таныгъан таулу фронтовик: «Генерал Къулий улу келеди! Жол къоюгъуз генералгъа!» – деп къычыргъанына да сейир этмейме. Ол оюн бу термилиуден бла тансыкълыкъдан ёле тургъан, кёлю сыннган халкъына этилген артыкълыкъгъа жууап эди.\nУзакъ Шимал Къазахстанда 1945 жылда дуниясын алышханды поэтни устазы халкъ назмучу, малкъар адабиятны мурдорун салгъан Мечиланы Кязим. Жылла озуп, жазарыкъды Къулий улу, аны багъалай, сейир назмусун:\nАлгъынча зыбыр сакъалынга\nЖыягъымы къысып турургъа,\nТаугъа къарагъан кибик, санга\nЭнтта да жангыдан къараргъа,\nМен тауну къатында олтургъан\nКибик, къатынгда олтурургъа,\nСен энтта Шыкъыда сау тургъан\nКибик, сёзюмю да айтыргъа\nЭркин эт, Кязим, жокъча ёлюм,\nБиз бирге барлыкъча жай тарда,\nКъарарыкъча биз, бирге келип,\nАкъ булут аугъанына къырдан,\nЭкибиз да барлыкъча бирге\nБызынгыдан ёрлеген жолда…\nБагъа жокъду бу оюмлагъа. Ала Къайсынны кесини юсюнден да айтадыла – ол халкъыны тарыхын къалай иги билгени, аны тамырындан айырылмагъаны, аны фахмусу жери бла, халкъы бла байламлы болгъаны. Ол шуёхлукъну бла душманлыкъны, бирликни бла кесимчиликни, къууанчны бла къыйынлыкъны, сюймекликни бла алдауну багъаларын биле эди.\n1982 жылда жазылгъан назмуну окъуйма. Ол Чегемде поэтни арбазында ёсген чум терекни юсюнденди. Кертисин айтсам, ары баргъан кюнюмде, ол жылны апрель айында, эслемегенме арбазда чум терекни. Алма терекле уа чагъа эдиле. Аланы къызгъылдым гюлчюклери саулай терек бахчаны толтуруп эдиле. Къайсын Шуваевич а айлана эди анда, бетин чакъгъан бутакълагъа жууукъ эте, баям, гюллеге къарай, аланы ариу ийислери бла солуй. Ма аллай романтиклей къалгъанды ол мени эсимде, жаз бла поэзия бир бирден айырылмагъанларыны шагъатыча.\nОл кюн мен поэтни Нальчикде Ленин районну партия комитетине СССР-ге 60 жыл болгъаны бла байламлы бардырылгъан конференциягъа чакъыра баргъан эдим. Келген эди, жарыкъ кёллю, магъаналы да сёлешген эди. Ол анга быллай жашауну таулагъа келген Совет власть бергенине керти ышана эди. «Ленинни юсюнден таулу поэмасында» Къулий улу бир атасыз, жарлы жашагъан жашчыкъны юсюнден айтады. Сора анда дагъыда Бекболат барды – жашчыкъны къууандырыргъа сюйюучю къоншу жаш. Бир Жылгы сууда чабакъ тутуп берир, бир аркъасында элтир, бир Тау Артындан, сванлыладан тилеп, алмала алып келир.\nАртда жыл саны келген белгили поэт жангы букварьны конфет коробка суннганын айтханда, ангылайса, ол поэмадагъы жашчыкъ ол кеси болгъанын. Алай эсе уа, ол керти айтады – жашауун дунияны тюрлендирген революциядан ары – анга халал болгъан, фахму берген къадарына ызлайды. Ол да поэзияда жетишимлерин халкъына юлешгенди.\nАлай бла, Кязимни шауданындан чыкъгъан суу бла чёплеу баш ай жарыгъында бирге тюбегендиле. Алай бла жашаугъа, кюннге, дуниягъа да сюймеклик тууады.\nМария Котлярова, журналист, китап басмачы.


ДЖАШАУНУ БАГЪАСЫН ТАМАМ ДА ИГИ БИЛЕДИ - Государственное учреждение "Редакция газеты "КАРАЧАЙ"\n- Азаматны юсюнден «ол аламат врачды» деб къойгъан азды, уллу адамлыкъ, ишленмеклик дегенча шартлары бла айырыб айтыргъа тыйыншлыды. Ол, иннети таза, джюреги халал, ашхы адамды. Мен аны къолуна келиб тюшгеним меннге насыб болгъанды деб турама. Операция этгенден сора Азамат ишими бошадым деб, ингирде юйюне кетиб къалмай, меннге келиб, джарамы, кесими халымы соруб, кёлюмю джарыкъ этиб кете эди. Ол къуру меннге этмейди алай. Хар ауругъаннга алай этиб барыр ючюн врачха къаллай бир тёзюмлюлюк, басымлылыкъ керекди. Сау болсун, бек разыма, Аллахдан табсын разылыкъ. Биринчи кюн мени больницагъа, бери келтиргенлеринде, ауруууму ачыгъаны джанымы бир бек инджите эди, дуниям къарангы болуб баргъанча халгъа тюшюб тура эдим. Сора ол кёзюуде Канаматов Азаматны ишлеген кюнюне тюшген эдим кесим да. Алай бла врач мени тарыгъыуума сабыр тынгылаб, керекли дарманны да юретди, ариу сёзю бла ауругъанымы да сорушдурду. Мен аллай врачлагъа бек аз тюбегенме, - деб хапар айтды Хабез элден ауруб джатхан тиширыу Фаризат.\nКанаматов Азамат орта школну тауусхандан сора, Краснодар шахарда медицина академиягъа окъургъа киргенди. Ставрополь крайны, бизни республиканы да больницаларында усталыгъы бла ишлей келгенди. Алай бла сынамын ёсдюрюб, 2008-чи джылдан бери район больницада хирург болуб ишлейди. Аны къолундан джюзле бла ауругъан адамла ётгендиле. Ала хар бири кесича хирургну джашаууна кесин эсгертген бирер сынам бергенди. Азамат ушагъында талай затны эсине тюшюре келиб, сайлау джол берилсе бу къыйын санагъатны энтда джангыдан сайларын айтды.\n- Адамны джан тамырыны ургъанын къолум бла тутуб, ол аны джашауу мени къолумда болгъанын кёзюм бла кёрсем, ол кёзюуде андан сора дунияда башха джукъну кёрмейме. Нени да унутуб, аны джанын сау къалдырама деб кюрешеме. Мен алай бла кесими борчуму береме. Ауругъан адам джюрек разылыгъын билдирсе, ма олду эм уллу саугъа бизге. Хар адам да къолундан келгенича, болумуна, билимине кёре кимге да игилик этерге керекди. Къолундан уллу игиликле этерге келмей эсе уа, кесинден тёбен кёрмей, инджилгеннге сынгар ариу сёзюн аямазгъа керекди. Ол иннет бла ёсдюргендиле мени атам бла анам. Мен да аланы унутмазгъа кюреше, ол шартланы баш нюзюр эте джашаргъа кюрешеме, - дейди уста хирург.\nКертиси да, адамны джашаууну багъасын кимден да иги врачла биле болурла. Ауругъан адам кеси кёрмеген затланы врачла тинтиб, тюрлю-тюрлю мадарла бла аурууун ачыкълаб, кёрюб эмда ол джарсыуланы къаушатырлай не джаны бла да хакъ кёллери бла мадар этерге кюрешедиле. Гиппократны антына кертилей къалгъан, врач деген сыйылы атха тыйыншлы болгъан дохтурланы атлары халкъны эсинде ёмюрлюкге сакъланады.\nКанаматов Азамат уста хирург болгъандан сора да, юлгюлю атача, элини сыйлы адамыча белгилиди. Ол юй бийчеси бла эки сабийни ёсдюредиле. Бюгюнлюкде юйдегиси бла Ставрополь шахарда джашаса да, туугъан элин, джууукъларын, тенглерин джокъларгъа заман табады. Аны аллын элчилери ашыгъыб сакълайдыла. Азаматха мындан ары да халкъгъа халал къуллукъ эте, кёблени джанларына джарарыкъды, деб ышанабыз.\n«Черкес хэку» газет.


ДЖАМАГЪАТХА ФАЙДАЛЫ КЕСАМАТ\nБу кюнледе Къарачай-Черкес Республиканы Башчысы Темрезланы Бориспийни джашы Рашид бла Шимал Кавказда МРСК-ны баш директору Виталий Ивановну ишни юсю бла тюбешиулери болгъан эди.\nТюбешиуге Къарачай-Черкес Республиканы Халкъ Джыйылыууну (Парламентини) Председатели Александр Иванов, Къарачай-Черкес Республиканы Правительствосуну Председатели Аслан Озов, республикабызда энергетика организацияланы тамадалары да чакъырылгъан эдиле.\nДжыйылгъанла КъЧР-де энергетика комплексни мындан ары къалай ёсдюрюрге, республиканы джамагъаты электрокъууат бла тыйыншлысыча къалай хайырланыргъа керек болгъаны бла байламлы соруулагъа къарадыла. Ол сорууланы сюзе, мындан ары 10 джылны ичинде бизни республика электрокъууат бла излемине кёре хайырланыр ючюн къаллай келишим, къаллай кесамат къагъытла джарашдырыргъа керек болгъаныны юсюнден да кенгеш бардырдыла.\nБарыбыз да билгенден, электрокъууат бла бирча, тыйыншлысыча хайырланыудан Къарачай-Черкес Республика ШКФО-да ал орунланы биринде барады. Алай болгъанында республикабызны Башчысы Темрезланы Рашидни къыйыны уллу болгъанын чертиб сёлешди Шимал Кавказда МРСК-ны баш директору Виталий Иванов.\nШимал Кавказда МРСК бла бизни республиканы арасында электрокъууат бла хайырланыргъа деб, мындан ары 10 джылгъа этиллик келишимге эмда джазыллыкъ кесаматха Темрезланы Рашид уллу магъана берди.\n«Къралыбызны регионлары социал-экономика джаны бла айныр ючюн не этерге керек болгъанын Эресей Федерацияны Президенти В.В. Путин бек ачыкъ айтханды. Ол ишлени заманны излемине кёре баджарыр ючюн, хар бирибиз энергетиклеге да къолдан келгенича болушургъа керекбиз. Ол себебден биз келлик талай джылны ичинде электрокъууат бла хайырланыр ючюн амалсыз керек ишлени башлагъаныбызны магъанасы бюгюнлюкде бек уллуду», – деди Темрез улу.\n«Талай миллет бир-бири бла джарашыулу болуб хоншулукъда джашагъан сейир джерди Шимал Кавказ. Аны да эсге ала, биз ШКФО-ну хар регионун электрокъууат бла тыйыншлысыча баджарыргъа керекбиз. Алай эсе, хар регионну джерине, джамагъатына, излемине кёре ол ишлени комплекс халда бардырлыкъбыз», – деди Виталий Иванов.\nЭнергетикле бла Къарачай-Черкесияны арасында этиллик кесаматны энчилиги неди десегиз, токну багъасын ёсдюрмей бир халда тутаргъа мадар берлигиди. Ол джамагъатха файдалы кесамат боллукъду.\nКерекли къагъытла джарашхандан сора, быйыл никкол (июнь) айда Санк-Петербургда боллукъ халкъла арасы экономика форумну кёзюуюнде ол кесаматха къол салынныкъды.


Жамауатны къууанчларын, жараларын да ёз жюрегинден ётдюрюп, сахнагъа чыгъаргъанды | Печатная версия газеты "Заман" на портале СМИ КБР\nЖамауатны къууанчларын, жараларын да ёз жюрегинден ётдюрюп, сахнагъа чыгъаргъанды\nРоссейде Театрны жылыны чегинде озгъан ыйыкъда Тырныауузну Къулийланы Къайсын атлы Маданият юйюнде актёр, драматург, поэт, КъМАССР-ни сыйлы артисти Маммеланы Шакъманны жашы Ибрагимни эсгериу ингир болгъанды. Ол къууанч жыйылыу халкъыбызны айтхылыкъ жашы туугъанлы быйыл жюз жыл толгъаны бла байламлыды.\nИнгирни ол мекямны маданият бёлюмню таматасы Ёзденланы Танзиля бла Къумукъланы Мурат ачхандыла эм бардыргъандыла. Ала артистни жашау жолуну эм чыгъармачылыкъ ишини юсюнден кезиу-кезиу энчи шартланы келтиргендиле, аны маданиятыбызгъа салгъан къыйыныны юсюнден тынгылы хапарлагъандыла. Бу байрамгъа Бахсан ауузундан, республиканы башха жерлеринден да адамла келгендиле. Ингирни бардыргъанла аллында окъуна белгили этгеннге кёре, ол кюн сахнаны жаланда Ибрагимни чыгъармалары – жырлары, назмулары бийлегендиле.\nБек биринчи ары келгенле къысха сахна оюннга къарагъандыла. Анда маска кийгенле (актёрла) кинодан, театрдан эм белгили адабият чыгъармаладан эсде къалгъан акъыл сёзлени, терен магъаналы къысха айтыуланы эм театр кесаматчыланы оюмларын къатлагъандыла. Ызы бла хар таулу тойда да жырланнган, автору Мамме улу болгъаны унутулуп, халкъда алгъышча айтылып тургъан «Келинни алып келебиз» деген киеу нёгерлени жырларына тынгылагъандыла. Ол алгъыш айтылып баргъанда уа, сахнада районну жыр-тепсеу коллективлерини келечилери, гяпчилери да болуп, миллетибизде келин келтириу, аны юйге кийириу, баш ауун алыу адетлени кёргюзтгендиле.\nОл кюн анда байрамны бютюнда ариу, магъаналы этгенлени араларында Маданият юйде жыр биригиуню ишин жюрютген Жаппуланы Заира, башында сагъынылгъан Ёзденланы Танзиля, Жаппуланы Ахмат, Гюзюланы Дженнет, Гайыланы Тахир эм башхала болгъандыла. Ала жыр, назму да айтхандыла.\nКъонакъла сахнагъа чыгъып сёлешгендиле. Къулийланы Къайсын атлы Малкъар къырал драма театрны директору, Къабарты-Малкъарны, Ингуш Республиканы да халкъ артисти Жангоразланы Мажит Ибрагимни кёп ариу сёз бла эсгергенди. Ол, аны актёр къадарында сыфат къурау фахмусуну, малкъар драматургиягъа салгъан къыйыныны юсюнден айта, кёчюрген ишлерин да эсге салгъанды. Аны бла бирге терен адамлыгъыны, кимге да болушургъа хазыр болгъаныны юсюнден да чертип айтханды. «Ол Уллу Ата журт урушну аллында 1940 жылда аскерге чакъырылып, ол къанлы къазауатны ахырына дери бек къаты сермешле болгъан жерледе айланнганды. Алгъа Къызыл Аскерни генералы Николай Ватутинни, артда уа маршалы Георгий Жуковну къоруулагъан къауумлада болгъанды.\nГермания женгдиргенине къол сала туруп, Ибрагим, кёнделенчи жаш, эшик артында къарауулда сюелгенди.\nУруш анга 1946 жылда бошалгъанды. Анда этген жигитликлери ючюн ол Къызыл Жулдузну, Ата журт урушну экинчи даражалы орденлерине эм иги кесек майдалгъа тийишли болгъанды. Алай а менсинмегенди. Мен аллайма деп сагъынмагъанды. Аны ол уялчакълыгъына дагъыда бир юлгю келтирейим: «Балкария» тепсеу ансамбль хар кюн сайын ишин аны жыры бла башлап тургъанда да, бу мениди деп айтмагъанды бир кере да. Ол сабыр адамны хар айтханы – акъыл сёзю, кесин жюрютгени юлгю эди бизге. Ибрагим малкъар театрны бети эди», – дегенди.\nКъабарты-Малкъарны Журналистлерини союзуну правленини председатели Шауаланы Разият республикалы радиогъа ишлерге келгенинде, анга биринчи заманда риторикадан Ибрагим дерсле берип тургъанын, андан арысында да ала ол байламлыкъны юзмегенлерин эсгергенди эмда аламат актёрну, драматургну эм поэтни сыйына быллай ингир къурагъанлагъа ыразылыгъын айтханды. «Не заманда да Элбрус районну маданият управлениясы ишин ариу къурай биледи. Анга биз Нальчикде, Тырныауузда, башха жерледе да баргъан тюбешиуледе шагъатбыз. Мындан арысында да жетишимлеригиз ким да сукъланырча болсунла! – деп алгъыш этгенди. Сора: – Сюргюнден къайтханда, Ибрагим малкъар газетни культура бёлюмюнде редакторлукъ этгенди. Бюгюн ол къуллукъда ишлегеннге ётдюреме сёзюмю», – деп, кезиуню Мусукаланы Сакинатха бергенди.\nОл а, бир эллиси, жерлиси Ибрагимни иги таныгъанын, аны бла талай жылланы ичинде шуёхлукъ жюрютюп тургъанын белгилеп, жазыучуну сабий жылларындан эсгериулерин сагъыннганды. «Атам, анам да аны бла бир школда окъугъандыла. Ол аладан таматаракъ болгъанды. Гитчелеге ийнарла, назмучукъла сахна оюнчукъла жазып, юйретгенди. Анамдан эшитип, мен да тутама бир къауумун эсде. Кёнделенде Жангы жылда биринчи кере салыннган ёлкада Буз Аппа да Ибрагим болгъанды, ууакъ тёгерек кампетчикледен саугъала да юлешгенди. Къар Къызчыгъ а – Балаланы Мариям.\nОл бир ненча кюннге урушдан солуугъа келгенде, орус устазын, жашауу келген тиширыуну излеп, Нальчикде бир оюла тургъан эски юйчюкде тапханды. «Ол мени танымагъанда, къабыргъада тагъылып тургъан суратлада кесими кёргюзтгенимде, атымы айтхан эди», – дей эди. Аны амалсызлыгъын кёрюп, Ибрагим айланып, аш-суу, отун мажарып,алай кетгенди артха. Махтана билмегенди, алай нени да бу уа жашауда бек керекди деген затны къолгъа таукел алгъанды. Драматургия чыгъармала жетишмегенде, сахна оюнла жазгъанды, сабий назмула жаны бла къарыусуз болгъаныбызны кёргенде, аланы да такъгъанды. Анга кёре тамсилле да къурагъанды. Урушда жоюлгъан къарындашы Саламны сагъынып да кёп кере жарсыгъанды. Ол жаланда театрны тарыхын угъай, элибизни тарыхын да аламат билгенди. Жарсыугъа, мен аланы жаздырама десем, унамаучу эди, эсимде къалгъаны уа бюгюн да марап турады», – дегенди ол.\nКъулийланы Къайсын атлы малкъар къырал драма театрны баш режиссёру, КъМР-ни искусстволарыны сыйлы къуллукъчусу Атмырзаланы Магомет а аны театрда ишлерге Ибрагим кёллендиргенин эсгергенди. «Студиягъа адамла жыя айланнганда, Кёнделеннге келип, ол къарагъанды бизни хунерибизге. Ол комиссияда болмаса, къадарым, ким биледи, башха да болур эди. Мен Ибрагимни керти, ышаннгылы адамладан бирлерине санайма. Жашауда аллайла кёп тюбемейдиле. Бизге уа аллай насып тюшгенди. Къайсы ишин алсанг да, анда кёрюнюп турады аны фахмусу. «Шамай къала» бизни театрда биринчи кере 1968 жылда салыннганды. Аны 300-400 кере ойнагъан жылларыбыз да болгъанды. Ибрагим дагъыда «Сюймекликни поэмасы», «Жаралы жугъутур», «Тойдан сора» эм башха пьесаланы, «Нарт Ёрюзмек» деген жомакъны да жазгъанды. Алада кеси да ойнагъанды. Малкъар театрны тарыхын да тинтгенди, китап этип чыгъаргъанды. Бети болгъан адам эди. Уялчакъ, махтаудан къачхан. Культурабызны аты ёмюрге да аны бла байламлыды», – дегенди Магомет.\nТеатр кесаматчы Сараккуланы Асият а: «Не жаны бла да фахмулу адамыбыз Маммеланы Ибрагимни аты эсде къалырча, не уллу иш этилсе да, кёп боллукъ тюйюлдю. Кёнделенде музейде болгъанымда, аны суратын сыйлы жерге тагъарларын тилегенме. Кеси сабыр, менсинмеучю адам болгъаны себепли махтаудан, тёгерегинде дауурдан бир жанлы болуп жашагъанды. Артыкъ эс бёлселе, уялгъанды. Алай а биз аны малкъар театрны культурасын, адабиятыбызны айнытыуда этген ишлерин унутургъа керек тюйюлбюз», – деп, жыйылгъанланы эсгертме сюерге чакъыргъанды.\nМаммеланы Людмила, Ибрагимни къызы, Искусстволаны Шимал Кавказ къырал институтунда библиотеканы таматасы, жашы Виктор, «Проектспецстрой» биригиуню таматасы, аталарын былай ариу эсгергенлери, анга къайгъыргъанлары ючюн ыразылыкъларын билдиргендиле. Экиси да ол бизге аламат ата эди деп чертгендиле. Маммеланы Борис а тукъумну атындан ары келгенлеге саулукъ, насып тежегенди.\nКъууанчлы ингирни ахырында уа жыйылгъанла, Къулийланы Къайсын атлы Малкъар къырал драма театрны актёрлары кёргюзтюп, бир ненча тёлю сюйген «Шамай къала» оюннга къарагъандыла. Анда бу жолгъу постановкада КъМР-ни, КъЧР-ни да сыйлы артисткасы, Ингуш Республиканы халкъ артисткасы Мамайланы Фатима, Жабелланы Асият, КъМР-ни сыйлы артисти Мызыланы Таубий, Геляхланы Мурат, Мызыланы Аубекир, Темиржанланы Мариям, Бегийланы Зауур, Бичиланы Хаждауут, Мисирланы Жамал, Бийчеккуланы Къууанч ойнагъандыла.


«Атам манга дайым юлгюдю» | Печатная версия газеты "Заман" на портале СМИ КБР\n«Атам манга дайым юлгюдю»\n15 мая, 2019 - 09:08\nАтамы сый-даражасына тийишли болалгъаныма ийнанырыгъым келеди, авиацияда отуз сегиз жыл къуллукъ этгеним бла Ата журтуму игилигине юлюшюмю къошалгъан болурма.\nАтамы юсюнден жаланда суратлагъа, аны бла бир полкда къуллукъ этгенлени эсгериулерине кёре билеме, аны ариу сёзюн, жылыулу къарамын кёрюрге уа насыбым тутмагъанды. Ленинградда атамы биргесине къуллукъ этген ветеранла бла тюбешгенме. Ала аны бек сюйгенлерин, энчи кёргенлерин, аны полкда сыйын-намысын бийикде тутханларын, ол ётгюр лётчик болгъанын бир аууздан айтхандыла.\nУруш жыллада бир жол ала ауузлана тургъанлай, хауада тревога белги берилгенини юсюнден хапарлагъан эдиле аны таныгъан аскерчиле манга. Ол кезиуде хар бири да кеслерини самолётларына чабып жетгендиле. Аэродромну башында немис разведкачы тёгерек бурула эди. Барындан да тирирек болуп, Алим кёкге биринчи чыгъады. Жердегиле башында не бола тургъанына сейирге къалып къарай эдиле.\nФашистлени разведкачы самолёту артха айланып тебирейди да, Байсолтан улу аны къачаргъа къоймагъанлай, жетип, агъызады. Ызы бла аэродрамгъа сау-эсен къайтады. Бары да Алимни хорлам бла алгъышлагъанларына уа не сёз! Атамы аллай кёп сермешлерин эсгергендиле аны ветеран шуёхлары. Аны адамлыгъын бла огъурлулугъун а айтып тауусалмай эдиле ала.\nЭки жашым барды, таматагъа атамы хурметине Алим деп атагъанбыз, гитче уа – Вадик, ол аппасына энчи кёзден къарайды, аны сыйын бек бийикде тутады. Атамы юсюнден эсгериуле сабийлерими жюреклеринде жашайдыла!\nБайсолтанланы Валерий, авиацияны подполковниги. Суратда: Алимни юй бийчеси Вера, жашы Валерий бла аны юйдегиси Лидия, туудукълары Алим эм Вадим.


Nowy Styl Argento Chrome (V-27) Стул купить в Минске\nСтул Nowy Styl Argento Chrome (V-27)\n55,35р.\tВ наличии Узнать о снижении цены\nСтулNowy Styl Argento Chrome V-17код 374.85256,17р.\nСтулNowy Styl Argento Chrome V-26код 362.94956,17р.\nСтулNowy Styl Argento Chrome V-19код 362.94556,17р.\nСтулNowy Styl Argento Chrome V-25код 362.94756,17р.\nСтулNowy Styl Argento Chrome V-4код 362.95456,17р.\nСтулNowy Styl Argento Chrome V-14код 466.83356,17р.\nСтулNowy Styl Argento Chrome V-15код 466.83456,17р.\nСтулNowy Styl Argento Chrome V-20код 466.83656,17р.\nСтулNowy Styl Argento Chrome V-3код 466.83256,17р.


Атабыз атсыз-чуусуз болуб, андан чыртда хапар келмегенине, ёлгенди деб тура эди анам. Тас болгъанын билдирген къагъытны алгъанында уа, асыры бек къыйналгъандан, тёшекге тюшюб къалгъан эди.\nАнам ауруб джатыб тургъан заманда, бек ач болгъаныкъда, ашарыкъ излеб, ферманы складына тюшюб, бышлакъ кесек алгъан эдим. Юйню башы бла чыгъыб, къарауулну къолуна тюшерге да аздан къалгъан эдим. Бышлакъны юйге келтиргенимде, къайдан алгъанымы билирге излеген эди анам. Аны къыйнаргъа излемей, ким эсе да бергенди деб, къойгъан эдим. Ауруб тургъан анам: «Биреу разы болуб берген эсе игиди, алай болмай, урлаб, гюнах затны алыб келген эсенг, мен ёмюрде да разы боллукъ тюлме...» - деген эди. Андан сора не къыйын болумгъа тюшсем да, сормагъанлай кишини затын алмагъанма.\nАнам хариб ма ол ауругъанындан эс джыялмай, бек джашлай, дуниядан кетиб къалды.\nПодробнее: ЁЛЮМНЮ АУУЗУНДА\n1932-чи джыл Борлакълары Уллу Къарачайдан Гитче Къарачайгъа кёчеди\nПодробнее: «Быллай адамладан этилселе чюйле, дунияда болмаз эдиле аладан кючлюле»\nПодробнее: Джуртуна халал къуллукъ этгенди\nХалкъыбызны сыйлы адамы


МЕНДЕН САЛАМ БЕРИРСЕ | Электронная газета "Заман"\nМЕНДЕН САЛАМ БЕРИРСЕ\nШауаланы Молланы къызы Зухура. Аны юсюнден дуниягъа айтырыгъым келеди. Атасы Молланы юсюнден эрттеден да биле эдим. Билмей а?! Кязимни «Сары къош» деген, жашау кертиликден жаратылгъан поэмасында Молла баш жигитледен бириди. Кязимни Молланы къыйын сагъатда сыналгъан кишилигине, эрлигине аталгъан сёзю, къысха болса да, къанатлыды:\nОл атдан тёнгеретди\nКъачып баргъан малгъунну,\nЖетип, къолтукъдан алды,\nСалды тобукъ къарыуну!\nТаулуну жашауу бир заманда да тынч болмагъанды. Шауаланы Молла Сары къошха эбизеле чабыууллукъ этгенде жоюлгъанды. Аны эки жашчыгъы бла бир къызчыгъы, юйдегиси Сарай къалгъан эдиле. Жашы Исмайыл Уллу Ата журт урушда ёлгенди, аны гитчеси Ыстымай а жашау жолун Къыргъызда тауусханды.\nМен хапарын айтырыкъ Молланы къызы Зухурады. Аны юсюнден биринчи къырал архивледе окъугъанма. Анда Уллу Ата журт уруш башланнганда, бизни республикада фронтовиклеге атап жыр такъгъанланы эришиулери бола эди. Анда биринчи жерни Шауаланы Зухура бла Сюйдюмланы Исхакъ алгъан эдиле. Исхакъны табып, бу затны юсюнден аны бла телевиденияда бериу да этилген эди. Ол заманда билген эдим Зухура узакъ Къыргъызстанда къалгъанын да, ол Кючменланы Чазийге къагъыт жазып тургъанын да.\nАриу, сабыр ауазлы, иш хунерли Чазий бир сейирлик жюрек жылыу бла эсгере эди биринчи устазы Зухураны. Бирге къысылып, жыйылып тургъан назму къагъытланы – анга жазылгъан письмоланы да ол берген эди манга. (Жатхан жери жумушакъ болсун!)\nЗухура, кесин уллу жазыучугъа санап, назмуларын басмалап турмагъанды, алай адамны ич дуниясыны башхаланы сейирсиндирир ариулугъу жаланда кёз кёрген бла неда къол тутхан бла чекленмейди. Иш этсе, басмагъа жолну Зухура да табарыкъ болур эди...\nШауаланы Зухура Ленинчи окъуу городокда билим алгъан биринчи таулу къызладан эди. Ала аз эдиле. Ыразы болуп, сабийим билим алсын деп, бютюнда къыз тиширыуну кёп ата-ана иялмай эдиле, кеслеринден айырып, шахаргъа. Алай, аз болсала да, жарыкъландырыу ишни баш борчха санап, къолларына къалам-къагъыт алып, миллетлерине, халкъларына ёкюл болгъан тиширыула бар эдиле – Тёппеланы Къаний, Энейланы Жамий, Балаланы Нафисат, Гуртуланы Абат, Наршауланы Сакинат, Шауаланы Зулейха, Тёппеланы Саният, Созайланы Мариям, Шауаланы Миналдан, Атаккуланы Нафисат...\nЗухура бийик партия школну курсларын да бошагъанды. Уруш аллы жыллада Шыкъыда эл школну директору болуп тургъанды. Назик къызгъа ол жумушну бергенле ангылай эдиле Зухураны жюрек кючюн. Шауаланы Зухура «учхан къушдан тюк алгъан», аллай жигит, жигер къыз эди. Таурухлада айтырча, не ишге да таукел. Атха минсе, аны таныгъанланы эсгериулерине кёре, атны юсюне битип къалгъанча бара эди. Ат эришиуледе хорлагъанды. Ушкок атса, огъу тюзге кетмегенди. Артда, уруш жыллада, аллай жюреги болгъан къыз тынгылапмы турлукъ эди? Зухура жашырын пропаганда бардырып, листовкала жазып, урушну юсюнден тюз хапар келтирип, эллилерини кёллерин кётюрюп тургъанды. Немецлиле Зухураны комендатурагъа соруугъа чакъырып, ызындан тюшгенде уа, Акъ-Суугъа къачып, анда букъгъанды.\nМалкъарлыла Орта Азиягъа кёчюрюлгенде, Зухура, анасы Сарай, къарындашы Ыстымай Иссыккуль тийрелерине тюшедиле. Билимли къыз анда райисполкомда кёчгюнчюлени юсю бла инструктор болуп ишлейди, артда Социально-къоруулау жаны бла жалчытыучу министерствода инспектор болуп, бёлюмге башчылыкъ этип да тургъанды. Жаланда 1986 жылда солургъа кетгенди.\nАны таныгъанла – Ботталаны Нахия, Кючменланы Чазий, Додуланы Азиза, Махийланы Азиза бир аууздан айтханларына кёре, Зухураны аллына келип, тилегин айтып, бир тюрлю бир жерде билеклик излеп, аны тапмай, анга ыразы болмай бир адам кетмегенди. Зухурача адамлагъа къууана, аланы огъурлулукъларына таяна, жашайбыз. Алгъан билимин халкъына керекли жерде элпек хайырланнган къызладан эди Зухура. Аны игирек танырыгъым келип, Кючменланы Чазий берген, анга аталгъан назмуланы окъуйма.\n…Тансыкъ болуп къыйналама\nБешигим тебрелген жерлеге.\nЖолунгда тюбеген таулугъа\nМенден салам берирсе.\nМени кёзюмден кёрюрсе.\nЧазий! Аз жазама. Сен кёп ангыла. Хыйсап этип, ангыла».\nХау, аз жазгъанды Зухура, алай мен ангылайма аны тынгысызлыгъын. Зухурагъа дау айтханла болгъандыла – аны къаршы таныгъанла, иги билгенле, Ата журтунга, ата ташынга къайтмадынг деп. Кесинден уллу дау а киши да айталмагъанды. Тас этгенин тапмазлыгъын билип, шургу этгенледен а тюйюл эди Зухура. Аны бир башха сылтауу болур эди, баям. Ол этген жумушну тындырып, жерлешлерине кёчгюнчюлюкню биринчи бек къыйын заманында билеклик этиу бийик борч эди. Халкъыбыз бери келгенли да, ненча адамны анда ишлеген жылларын санап, керекли къагъытларын жарашдырып, тилеклерин толтургъанын айтсакъ, ол да жетер эди эки адамны орта ёмюрлерине! Къолунда къарт анасы, къарындашындан туугъан ёксюзлери болгъан Зухурагъа Ата журтуна къайтып, жангы журтла ишлеп, жашауун жангыдан башлагъан къыйын болур эди. Ол андан къоркъду деригим келмейди, ийнанмайма анга. Алай хар заманда эсиме ол келеди – къарыусузларыбыз къалгъандыла анда. Ёксюзле ёсдюргенле, къарты, башха ауарасы болгъанла. Зухура анда – Къыргъызда да миллетине жумуш этгенин къоймагъанды.\nЗухураны ич дуниясы бай эди, кенг! Мен аллай жюрек жаланлыкъны бла ёхтемликни, жашаугъа сюймекликни сыйындыргъан жаннга, аны ич сёзюне ие болгъан Чазийге да сукъланама. Ала эки уллу дуния болгъанларын ангылап, тауну бийигине къарагъанча, къарайма алагъа.\n«Аллын башлап саулукъ-саламатлыкъ, тынчлыкъ-ырахатлыкъ хапарны сурап, жюрегими къан тамырындан чыгъарып, тансыкъ саламымы жибереме. Саламны ызы бла сурайма битеу жууукъларымы, тенглерими, эллилерими саулукъ-ырахатлыкъ хапарыгъызны. Саулукъ-саламатлыкъ жашау Ата журтха Аллах берсин...» – деп башлайды къагъытын Зухура. Башлайды да, артда уа назмулагъа кёчеди. Къуралыу ызларына кёре учхараракъ жерлери бар эсе да, алада болгъан ёчюлмезлик жилтин Зухураны жюрек жылыуундан къабыннган бир сейирлик нюрге ушайды.\nСенден письмо алсам,\nКесинг келгенча сюеме.\nСенден письмо келлигин\nТюшюмде кёрюп, билеме.\nЗухура къыйын операциядан сора Чазийге жаза эди:\nАллах айтса, жокъ хатам,\nХар жерге, игиме деп,\nМен телефон бурама...\nКёлюнгю берип окъусанг,\nИги болгъанымы билирсе.\n«Назму жазып башлады!» – деп,\nЫразы болуп, кюлюрсе.\nНазму хапарымы бошайма,\nКёп аурутмайын башынгы.\nТаулагъа къарап, тансыкъла\nМени ючюн ата ташымы.\nЗухураны къагъытларында айтылгъанына кёре, назмучулукъ аны къайгъыларын чачады. Айтыр сёзюн жюрегине сыйындыралмай, алай анга къанат алдыра да билмей кетгенле кёпдюле. Алай жашагъан къыйынды. Зухура уа, ол чюйреликлени кюрешинде хорладымы, хорламадымы, жарыкъды сёзю, жаны, кеси да, дуниягъа ачыкъды: «Чазий, мен къыргъызлыланы бек сюеме – миллет айырыучуладан тюйюлме. Чабып келип, къучакълап, уппа этселе, ажаке-энеке! – деп жюрюйме», – деп къууанады.\n«Ах!» – деп ахтынсам, сизни эсгерип,\nЖюрек тамырым бурады.\nБекамда жыйыучу ишхилдилерим\nКёзюм юсюнде турады.\nХалкъым бла тебиреп,\nКъыргъызда къалгъанды деп,\n«Тели» атагъыз атыма.\nИги поэт болур эдим,\nКёчюу къайгъы келмесе.\nХау, назмуда айтылгъанча болур эди. Кёчгюнчюлюкню бушуулулугъу кёп умутланы ажымлы этгенди. Ишлеген ишингде, жашагъан жерингде, билиминг, усталыгъынг да болуп, алагъа адамлыгъынг да къошулса, аллынга келген адамны кёлюн кётюрюп, билеклик этип ийсенг – асыуду. Ол заманда сен керти таулуса. Тилей келген бергенден кёп да къыйынды дегендиле халкъыбызда. Аны ангылагъандан уллу насып къайда?! Умут умутду – ёчюле, унутула, тас бола билмеген чигинжиси адамны.\nКъагъытын окъуйма да, мындан Чолпан-Атагъа эшитдирликча, айтама: «Угъай, Зухура! Бош жарсыйса, назмучу болалмагъанма деп. Сен къанатлы жанынг тынчайтмагъан жырчыса, жашау сынауларын эрлик жолунда хорлагъан, ариу адам. Хар кимни да сёзю кесине ушайды. Сени сёзлерингде уа, турна жыйын тизилгенча, бир ариу тизилмеклик барды, жыр болуп айтылгъан, назму болуп тагъылгъан, дарман болуп жагъылгъан, саугъагъа берилген гюл къысымча».\nКючменланы Ибрагимни къызы Чазийге энчи сёзюм: «Чазий! Сен бу къагъытланы жыйып туруп, уллу саугъа этгенсе барыбызгъа да. Сен Зухураны ангыламасанг, анга билеклик эталмасанг, ол санга ич сёзюн айтмаз эди. Бийикни къайдан да кёрген тынчды дейдиле. Сиз экигиз – Зухура бла сен – эки бийигисиз шуёхлукъну, эгечликни, жан жууукълукъну. Юлгюге айтылырча бийиклери».


Буйрукъ келир жыл кючюне кирликди | Электронная газета "Заман"\nБуйрукъ келир жыл кючюне кирликди\nМашинаны жюрютюрге эркинлик алыргъа, неда водитель удостоверенияны алышыргъа, жангы категорияны къошаргъа сюйгенле борчлу халда медицина тинтиуледен ётерикдиле, наркотиклени неда ичгини хайырланнганлары бла къалгъанлары сюзюлюп, водитель удостоверенияны алыргъа справка алай берилликди, деген жангылыкъланы юсюнден озгъан ыйыкъда битеу телеканалла да айтхандыла. Ол жаны бла буйрукъну РФ-ни Саулукъ сакълау министерствосу хазырлагъанды, кеси да кючюне 22 ноябрьде кирирге керек эди.\nБу жангылыкъ белгили болгъанлай, битеу къыралда да Наркология диспансерледе уллу очередьле къуралгъандыла, ол санда бизни республикада да. Наркодиспансерни поликлиника бёлюмюню башчысы Жаболаны Виктория бизге айтханыча, медицина справкаланы жаланда быллай энчи медицина учрежденияла берирге эркиндиле. Алай очередьле уа буйрукъ кючюне кирсе, справканы багъасы иги да кётюрюллюгю, кеси да 3-5 кюнню ичинде хазырланырыгъы бла байламлыдыла. Праваларыны болжалы бошала тургъанла, алгъадан да къармашып, къоранчларын азайтыргъа кюрешгендиле.\n- Сёзсюз, РФ-ни Саулукъ сакълау министерствосуну буйругъу магъаналыды. Машинаны жюрютюрге излегенле барысы да борчлу халда тинтиуледен ётюп, наркотикле, аракъы ичгенлери бла къалгъанлары ачыкъланырыкъды, жашырын ичгичилик деген ангылам барды, ол санда аллайланы да. Ол а жоллада аварияланы азайтыр деп ышандырады. Алай регионла буйрукъну толтурургъа алыкъа хазыр тюйюлдюле, сёзге, бизде ол жаны бла оборудование жокъду. Къоншу регионлада да хал алайды. Аппарат а бек багъалыды. Капилляр электрофорезни аппаратын сатып алыргъа кереклисини юсюнден а битеу къырал власть органлагъа белгили этгенбиз,-дегенди ол.\nCDT тинтиуле уа адамны баууру не халда болгъанын, ол ичгини дайым да хайырланнганын бла къалгъанын ачыкъларгъа, диагнозну тюз салыргъа онг береди. «Алай бла ичгичиле, наркоманла справкасыз къалып, машинаны жюрютюрге эркин боллукъ тюйюлдюле. Бу низамны эрттеден да кийирирге керек эди. Жаланда тинтиуле асыры багъалыдыла ансы»,-дейди Жаболаны Виктория.\nБу жангычылыкъны юсюнден кесини оюмун къыралны башчысы Владимир Путин да айтханды. Ол айлыкъ 10-11 мингнге жетгенде, адам тинтиуледен ётер ючюн хакъыны жартысын къоратханы терс болгъанын къаты айтханды.\nОл кюн окъуна РФ-ни Саулукъ сакълау министерствосу буйрукъну кючюн тохтатханды. Бу оноуну чыгъарыугъа жууаплы къуллукъчуладан бири ишинден эркин да этилгенди.\nБолсада регионлада буйрукъну жашауда бардырыргъа хазырланып, ол 2020 жылда 1 июльдан ишлеп башларыгъы белгиленеди.


Тематический тренажер по английскому языку. Грамматика pdf » DARIM.INFO\nDARIM.INFO » Книги и Журналы » Читать » Тематический тренажер по английскому языку. Грамматика pdf\nТематический тренажер по английскому языку. Грамматика pdf\nТеги: Литература, Книга, Электронная книга, Грамматика\n5000 примеров по английскому языку. Местоимения pdf\n5000 примеров по английскому языку. Future Simple pdf\nШкольный справочник по английскому языку pdf\nАвтор: strok10 от 8 августа 2018 14:17:34


Предпринимательлеге себеплик этиу амалла | Электронная газета "Заман"\nПредпринимательлеге себеплик этиу амалла\n11 сентября, 2019 - 14:32\nБыйыл жайда Къабарты-Малкъарны Предпринимательствогъа себеплик этиу арасында Россейни гитче эмда орта предпринимательствогъа билеклик этген банкыны («МСП банк) бёлюмю ачылгъанды, деп билдиргендиле КъМР-ни Экономиканы айнытыу министерствосундан. Бу финанс учрежденияны 1999 жылда РФ-ни «МСП» корпорациясы къурагъанды.\nБанк предпринимательство бла кюрешгенлеге себеплик этиу программаланы къыралны битеу регионларында бардырады. Ол гитче эмда орта бизнес компаниялагъа кредитле тутхучлулукъ да этеди, береди. Экономиканы эм магъаналы бёлюмлеринде проектлерин тамамлагъан предприятиялагъа аны ставкасы 9,6 процентди, башха сфералада уа – 10,6. РФ-ни Экономиканы айнытыу эмда Эл мюлк министерстволарыны льготалы кредитле бериу программаларына къатышханлагъа уа ёнкюч ахча 8,5 эмда 1-5 процентге бериледи. Аны ёлчеми 500 минг сомдан 1 миллиард сомгъа жетерге боллукъду.\nМСП Банк кредитледен сора, залогну толусунлай къояргъа амаллары болмагъан предпринимательлеге гарантияла бла да билеклик этеди. Бу иш 44-ФЗ эм 22Э-ФЗ законлагъа тийишлиликде бардырылады.\nПредприниматель тиширыулагъа, бизнес бла 45-65 жылларында кюрешип башлагъанлагъа, эл мюлк кооперативлеге да энчи кредит программалары барды аны. «Микрокредит» дегенни хайыры бла уа (залогсуз) 0,5-10 миллион сом алыргъа боллукъду. Ахчаны кезиулю жумушлагъа, инвестиция проектлени тамамлаугъа къоратыргъа эркинлик бериледи.\nМында айтылгъан затланы юсюнден толуракъ билирге сюйгенле банкны сагъынылгъан Регион фондда келечисине 8(968) 860-07-90 номер бла сёлешсинле. Учрежденияны адреси ма буду: Нальчик ш., Киров атлы орам, 224.\n05.03.2020 - 09:10 → Алтын неда кюмюш ахчаладан иги саугъа болмаз


Новости - Государственное учреждение "Редакция газеты "КАРАЧАЙ"\nВ Карачаево-Черкесии прошла донорская акция, посвященная 25-летию образования республики\n6 сентября в республиканской столице в рамках Года здоровья, объявленного Главой Карачаево-Черкесии Рашидом Темрезовым, прошла донорская акция. Мероприятие было посвящено 25-летию образования республики, ее организаторами выступили министерство здравоохранения КЧР и республиканская станция переливания крови.\nС самого утра участники акции сдавали кровь в мобильной станции переливания крови, которая была установлена на центральной площади Черкесска. Специалисты станции переливания крови не только принимали кровь у неравнодушных людей, желающих внести свой вклад в донорское движение, но и проводили обследование на наличие инфекций крови.\nПодробнее: В Карачаево-Черкесии прошла донорская акция, посвященная 25-летию образования республики\nЧюгюндюр къазыу къызыудады\nКъобан, Абаза эмда Адыге-Хабль районлада шекер чюгюндюрню джыйыб башлагъандыла.\n- Быйыл 6,2 минг гектар джерден битим джыйыллыкъды. Бюгюнлюкде 150 гектар джерни шекер чюгюндюрюн джыйыб бошагъандыла.\n- Айтыргъа, 7 минг тонна шекер чюгюндюр тюшгенди республикагъа. Битимни аман болмагъаны къууандырады. Ортача хар гектар джерден 458 центнер шекер чюгюндюр алыннганды, - деб хапар айтханды Къарачай-Черкес Республиканы Эл мюлк министерствосуну джууаблы къуллукъчусу.\nПодробнее: Чюгюндюр къазыу къызыудады\nТерроризмге ирият бердиле\nБыйыл сентябрны 3-де республикада терроризмге къаршчы кюреш бардырыуну джакълай, Къарачай муниципал районну Коста Хетагурово элинде Бесланда болгъан къыйынлыкъда ёлгенлени эсгере, бушуу митинг болду.\nТеррор актны заманында Бесланда ажымлы ёлген адамланы, тыйыншлы сый бере эсгерирге кърал власть органланы келечилери, республиканы шахарлары бла районларыны делегациялары, джамагъат эмда дин организацияланы келечилери бла, баш окъуу заведениеле бла школланы окъуучулары келген эдиле.\nПодробнее: Терроризмге ирият бердиле\nДжангы школгъа ашхы мурат бла\nСентябрны бири - Билим бериуню кюню - Абаза районну Кара-Паго элинде «Школ эмда сабий сад» деген окъуу комплексни ачыу бла байламлы уллу къууанч болгъанды. Ол къууанчха Къарачай-Черкесияны Башчысы Темрезланы Рашид, Абхазияны вице-президенти Габния Виталий, Правительствону членлери, депутатла, «Алашара» деген джамагъат организацияны президенти Экзеков Мусса, районну эмда элни адамлары къошулгъандыла. Байрамны башларны аллы бла къонакъла Уллу Ата джурт къазауатда ёлген элчилеге этилген эсгертмеге гокка хансла салгъандыла.\nЭлде бу комплекс орналгъан джерде алгъын 1928-чи джыл ишленнген 8-джыллыкъ школ болгъанды. Бир тюбешиуде элчилени бири КъЧР-ни Башчысы Темрезланы Рашидден аны орнуна джангы окъуу учреждение ишлетиригин тилейди. Ол анга элде сабий сад болмагъанын да айтады. Бусагъатдагъы «Школ эмда сабий сад» деген комплексни ишлеуню оноуун республиканы Башчысы андан сора этеди. Ол оноу джашауда да толгъанды. Аны себебинден мында школгъа джюрюгенле къуру бир сменада окъурукъдула. Школгъа барыргъа джыллары джетмеген сабийле да анда ачылгъан садха джюрюрюкдюле. Комплексге Къарачай-Черкесияны Башчысыны бегими бла Абхазияны биринчи Президенти Ардзинба Владиславны аты аталлыкъды.\nПодробнее: Джангы школгъа ашхы мурат бла\n«Политиканы край школу»\nКъЧР-де биринчи кере джаш тёлю бла ишлеуге багъышланнган «Политиканы край школу» деб джамагъат-политика проект джашаугъа сингдирилиб тебрегенди. Ол джаш тёлюню политика джаны бла билимин ёсдюрлюкдю.\n- Проектни магъанасы уллуду, бу джолгъа дери быллай зат болмагъанды. Джаш тёлюню политика бла шагъырей этерикдиле, – деб хапар айтханды «Урунууну джаш тёлю биржасы» деген РГБУ-ну директоруну борчларын толтургъан Тотаркъулланы Ибрагим.\n«Каспий-2017» деген халкъла арасы джаш тёлю саммитни кёзюуюнде бу проектни башларгъа тыйыншлысыны юсюнден айтылгъанды.\nПодробнее: «Политиканы край школу»\n«Джулдузу болгъан юй»\nСакъатлагъа аслам къайгъырыллыкъды\nВ Карачаево-Черкесии открылся крупный комплекс по производству лекарственных средств\n2000 сабий китаб окъугъанды\nСтраница 128 из 146


Ачыкъ эмда къызыннган сёлешиу | Официальный сайт газеты "Заман" на портале СМИ КБР\nОфициальный сайт газеты "Заман" на портале СМИ КБР\n2014 - 01(Январь)\n2014 - 02(Февраль)\n2014 - 03(Март)\nАчыкъ эмда къызыннган сёлешиу\n20 апреля, 2017 - 11:17\n«Заманны» къуллукъчулары жылны кезиуюнде окъуучула бла жолугъа, ушакъ эте турадыла. Бютюнда жазылыу кампанияны кезиулеринде. Аллай иш озгъан ыйыкъда Долинскде сегизинчи номерли школда бардырылгъанды. Анда журналистле Шауаланы Разият бла Османланы Хыйса, устазла, тамата классланы школчулары бла жолугъуп, газетни юсюнден хапар айтхандыла.\nМектепни уллу отоууна кёп адам жыйылгъан эди. Тюбешиуню библиотеканы таматасы Мусукаланы Аминат ачады эм бардырады. Ызы бла сёзню къонакълагъа берди.\nАла изданияны ана тилибизни, культурабызны, адет-тёребизни, тарыхыбызны сакълауда уллу магъанасы болгъанын, ол басмадан чыгъып, адамланы къолларына жетер ючюн къаллай бир къыйын салыннганыны юсюнден айтхандыла. Андан башха тауча чыкъгъан газет болмагъанын чертип, аталагъа-аналагъа айтып, анга жаздырырларын тилегендиле.\nАндан сора сёз школчулагъа ётгенди. Ала изданияны бетлеринде окъугъан сейир хапарланы юслеринден айтхандыла, оюмларын билдиргендиле. Жаш тёлюге асламыракъ эс бурурларын тилегендиле. Къонакълагъа соруула берип, газетге материал къалай жазаргъа кереклисин билирге сюйгендиле.\nЖурналистлени бла школчуланы ушакъларына устазла да къошулгъандыла. Ала да «Заманны» тилибизни сакълауда уллу магъанасы болгъанын чертгендиле. Алай жарсыуларын да билдирмей болалмагъандыла. Сёз ючюн, бир-бир анала сабийлерибиз къыйналгъан этедиле, ол кеси да неге керекди деп, къызларын, жашларын малкъар тилни дерслерине жюрюрлерин сюймейдиле. Иш алай барса уа, баш къыйматыбызны сакъларгъа бек къыйынды.\nКертиси бла да, алайды. Адам сабий заманындан кесича окъумаса, сёлешмесе, аны къайдан билликди? Анга тынгылы эс бурургъа тийишлиди.\nЛейлун улу Х.\n03.02.2016 - 18:24 Эс бурдургъан эрттегили изданияла\n03.02.2016 - 18:25 Къарындашла - энтта биринчи жерде\n03.02.2016 - 18:26 Болжалда тёленмеген тазир эки кереге кёбейеди\n03.02.2016 - 19:22 Лев Кузнецов ГТО-ну алтын белгиси бла саугъаланнганды\n03.02.2016 - 19:22 Кризисге къажау кюрешге - 750 миллиард сом\nСвежие номера газет Заман\nЗаман Copyright © 2007-2018. При перепечатке материалов ссылка на Заман ОБЯЗАТЕЛЬНА! 18+


Chromebook — совместный продукт компаний Google и Samsung. Google привнесла в Chromebook операционную систему Chrome (отсюда и название), а Samsung произвела само устройство. Представлен Chromebook был 18 октября 2012 года. Операционная система Chrome представляет из себя набор из сервисов Google, большинство из которых работает без доступа к интернету, а в качестве приложений к установке предлагаются расширения из интернет-магазина Chrome .\nБлагодаря небольшому (11,6″) экрану и ARM процессору Chromebook может работать более 6,5 часов от батареи, а небольшой вес в 1,1 кг позволяет легко переносить устройство с собой.\nЭкран: 11.6’’ (1366×768) Толщина 0.7 дюймов и вес 1.1 кг Более 6.5 часов работы от батареи Процессор: Samsung Exynos 5 Dual Processor Дополнительно 100 GB места в Google Drive Cloud Storage плюс к 16 Гб SSD Wi-Fi 802.11 a/b/g/n VGA Camera 1x USB 3.0, 1x USB 2.0 HDMI Port Bluetooth 3.0™ Compatible\nТак же существует модель Chromebook 550 .\nЭкран: 12.1″ (1280×800) Вес 1.48 кг Более 6 часов работы от батареи Процессор: 1.3GHz dual-core Intel Celeron 86 Дополнительно 100 GB места в Google Drive Cloud Storage плюс к 16 Гб SSD Wi-Fi 802.11 a/b/g/n, Gigabit ethernet, and 3G modem HD Camera 2 x USB 2.0 ports DisplayPort++ Output (compatible with HDMI, DVI, VGA) 4-in-1 memory card slot Kensington™ key lock compatible


Продажа однокомнатных квартир на улице Революционная в городе Черкесск\nКарачаево-Черкесская Республика, Черкесск, площадь Кирова, 7 от ул. Революционная\nКарачаево-Черкесская Республика, Черкесск, Кавказская улица, 56 от ул. Революционная\nКарачаево-Черкесская Республика, Черкесск, улица Умара Алиева, 18 от ул. Революционная\nКарачаево-Черкесская Республика, Черкесск, Комсомольская улица, 29 от ул. Революционная\nКарачаево-Черкесская Республика, Черкесск, улица Умара Алиева, 31 от ул. Революционная\nКарачаево-Черкесская Республика, Черкесск, Первомайская улица, 34 от ул. Революционная\nКарачаево-Черкесская Республика, Черкесск, Фабричная улица, 6 от ул. Революционная\nКарачаево-Черкесская Республика, Черкесск, Интернациональная улица, 48 от ул. Революционная\nКарачаево-Черкесская Республика, Черкесск, Красноармейская улица, 33 от ул. Революционная\nКарачаево-Черкесская Республика, Черкесск, проспект Ленина, 50 от ул. Революционная\nКарачаево-Черкесская Республика, Черкесск, Партизанская улица, 91 от ул. Революционная\nКарачаево-Черкесская Республика, Черкесск, Интернациональная улица, 10 от ул. Революционная\nКарачаево-Черкесская Республика, Черкесск, улица Ленина, 58Б от ул. Революционная\nКарачаево-Черкесская Республика, Черкесск, Привокзальная улица, 3 от ул. Революционная\nКарачаево-Черкесская Республика, Черкесск, Одесский переулок, 14 от ул. Революционная\nКарачаево-Черкесская Республика, Черкесск, Кузнечный переулок, 2 от ул. Революционная\nКарачаево-Черкесская Республика, Черкесск, Октябрьская улица, 56А от ул. Революционная\nКарачаево-Черкесская Республика, Черкесск, улица Панфилова, 44 от ул. Революционная\nКарачаево-Черкесская Республика, Черкесск, Октябрьская улица, 46 от ул. Революционная\nКарачаево-Черкесская Республика, Черкесск, Ставропольская улица, 119 от ул. Революционная\nКарачаево-Черкесская Республика, Черкесск, Октябрьская улица, 9Б от ул. Революционная\nКарачаево-Черкесская Республика, Черкесск, Октябрьская улица, 32 от ул. Революционная\nКарачаево-Черкесская Республика, Черкесск, Фабричная улица, 120 от ул. Революционная\nКарачаево-Черкесская Республика, Черкесск, улица Карла Маркса, 162А от ул. Революционная